BIA uništava dokaze o borbi srpskih dobrovoljaca u Novorosiji!?\nBIA uništava dokaze o borbi srpskih dobrovoljaca u Novorosiji!?\nPovratak srpskih četnika iz odreda „Jovan Šević“ sa ratišta na jugoistoku Ukrajine nije protekao bez drame, pišu Naše Novine u današnjem izdanju. Naime, prema informacijama ovog lista, srpski borci su neposredno po sletanju na beogradski aerodrom „Nikola Tesla“ privedeni od strane agenata BIA!\nKako navode Naše Novine, srpski ratnici su privedeni i ispitivani čitavih pet časova. Takođe, na razgovor su pozvani i pripadnici Četničkog pokreta koji nisu bili u Ukrajini.\nOno što je posebno interesantno u ovom slučaju jeste tvrdnja da su agenti BIA po ispitivanju sa mobilnih telefona i kamera izbrisali sve fotografije i snimke koji su nastali na frontu. Logično pitanje koje se postavlja je, kakvu pretnju snimci iz Ukrajine predstavljaju po bezbednost naše zemlje?\nPošto je misija zvanično završena, svi pripadnici četničkog odreda „ Jovan Šević“ su napustili područja borbenih dejstava, napustili su Novorusiju i vratili se u Srbiju, dok će komandant odreda Bratislav Živković ostati još izvesno vreme u Rusiji.\nPravda podseća da su srpski četnici učestvovali u nekima od najžešćih borbi tokom odbrane Novorusije, i da su u više napada jurišali na Luganski aerodrom, probijali koridor Lugans-Krasnodon i učestvovali u oslobađanju više naselja.\nSramota dok im Zukurlićevi jurušnici paradiraju Raškom oni hapse Srbe koji su pomagali braći Rusima a da stvar bude još gora u tim regijama žive upravo potomci Srba koji su se iselili sa ovih prostora!Da li su tako ažurni i u hapšenju vehabija koji idu da ratuju u Siriju i Irak!\nko je ovde lud,smradovi u sandzaku rade sta hoce,paradiraju u uniformama,najavljuju republiku i sta ti ja znam jos,cuvari pecata privode slobodne ljude na informativni razgovor,to nema ni u najrazvijenijoj demokratji u americi,koja od nasih prodanih dusa trazi da to rade,sramota,videceu da li ce privoditi i one koji ce zahtevati ,a i sada vec zahtevaju R E F E R E N D U M za pristup e.u..\nBIA =UDBA -sistematski rastura Srbiju. Unistili su slike da cetnici nebi privukli mlade Srbe .\nValjda su cetnici poslali slike i ostale dokumente email-om na sigurne adrese, odakle ce se kasnije moći prikazati drugima.


U novembru obeležavanje 150 godina zaječarskog Čitališta (VIDEO)\nZaječarsko Čitalište obeležava ove godine 150 godina postojanja. Osnovano je krajem decembra 1866. godine, na inicijativu okružnih i sreskih načelnika. Vremenom je ova čitaonica prerasla u javnu biblioteku grada Zaječara, a danas je to Matična biblioteka “Svetozar Marković” koja poseduje fond od 100.000 knjiga.Više\nPročitaj više o U novembru obeležavanje 150 godina zaječarskog Čitališta (VIDEO)\nU sredu, 7. septembra u Zaječaru zvanično počinje tradicionalni jesenji vašar. Međutim, na vašarištu ispod Kraljevice, prodavaca robe ima od prošle sedmice, tako da se očekuje da će i ovaj sabor biti bogat i posećen. Povodom 180 godina zaječarskog vašara, Matična biblioteka "Svetozar Marković" organizuje predavanje u četvrtak, 8. septembra, a o vašaru će govoriti dr Dejan Krstić, etnolog i...Više\nPročitaj više o 180 godina zaječarskog vašara\nOd danas uobičajeno radno vreme zaječarske biblioteke\nNakon letnjeg radnog vremena, od danas se Matična biblioteka "Svetozar Marković" u Zaječaru vraća na uobičajeno radno vreme. Radnim danima biblioteka radi od 8 do 20 sati, a subotom od 9 do 14 sati.Više\nPročitaj više o Od danas uobičajeno radno vreme zaječarske biblioteke\nMatična biblioteka "Svetozar Marković" organizuje tokom letnjeg raspusta raznovrsne radionice na Dečjem odeljenju kako bi mališanima predstojeće dane ispunila zanimljivim sadržajima. Zainteresovani se mogu prijaviti na telefon Biblioteke 422-045 ili direktnim prijavljivanjem na Dečjem odeljenju. Broj učesnika je ograničen a deo ovih radionica mogu biti samo članovi Biblioteke. RADIONICE ZA JUL (...Više\nPročitaj više o Tokom jula i avgusta zanimljive radionice za najmlađe članove zaječarske biblioteke\nMatična biblioteka "Svetozar Marković" od 2. jula do 29. avgusta uvodi letnje radno vreme, od ponedeljka do petka otvaraće svoja vrata od 8 do 16 časova, dok subotom neće raditi.Više\nPročitaj više o Letnje radno vreme zaječarske biblioteke\n29.06.2016 - 14:15\nU Zavičajnom kutku Matične biblioteke "S. Marković" u Zaječaru, danas je otvorena izložba "Pečat vremena" Snežane Minčić, na kojoj su predstavljeni nastariji časopisi iz bibliotečkog Fonda periodike. Postavka se može razgledati u naredne dve sedmice. Prema rečima autora postavke, samostalnog knjižničara Snežane Minčić, predstavljeno je 37 časopisa koji su objavljivani u periodu od 1874. do 1945...Više\nPročitaj više o Izložba najstarijih časopisa iz fonda zaječarske biblioteke (FOTO)\nU Zavičajnom kutku Matične biblioteke "Svetozar Marković" u Zaječaru, u sredu 29. juna, u 13 sati, biće otvorena izložba časopisa "Pečat vremena". Prema rečima autora postavke, samostalnog knjižničara Snežane Minčić, biće predstavljeno 37 časopisa iz fonda ove ustanove u periodu od 1874. do 1945. godine. Najstariji časopis koji biblioteka poseduje je "Srpski arhiv za celokupno lekarstvo".Više\nPročitaj više o Časopis iz 1874. na izložbi u zaječarskoj biblioteci\nZaječarska Matična biblioteka "Svetozar Marković", u ponedeljak, 11. aprila, u galeriji Radul begovog konaka, organizuje izložbu pod nazivom „Čitamo-Crtamo-Maštamo“. Na izložbi će biti predstavljeni radovi sa kreativnih radionica dečijeg odeljenja ove biblioteke, a biće i dodeljene zahvalnice mladim stvaraocima. Otvaranje izložbe zakazano je za 18 sati.Više\nPročitaj više o Izložba ČITAMO-CRTAMO-MAŠTAMO u Radul begovom konaku\nMatična biblioteka "Svetozar Marković" u Zaječaru organizuje u utorak, 29. marta, od 18 sati, tribinu o "Braći Antić, pukovniku Antoniju i generalu Jovanu". O njima će govoriti istoričar-viši kustos zaječarskog muzeja Jelica Ilić, inače jedan od priređivača knjiga "Antonije Antić - Beleške" i "Jovan Antić - Zapažanja", koje je objavila Zadužbina "Nikola Pašić" u Zaječaru. Pukovnik Antonije K...Više\nPročitaj više o U zaječarskoj biblioteci tribina o znamenitim Timočanima - braći Antić


Studija izvodljivosti Fonda za kompenzaciju\nPristup kompenzaciji se u celom regionu ocenjuje kao najaslabija karika u sistemu pomoći i zaštite žrtava trgovine ljudima, iako Konvencija Saveta Evrope o borbi protiv trgovine ljudima – koju su ratifikovale Srbija, Bosna i Hercegovina, Makedonija i Crna Gora – obavezuje države potpisnice da svojim nacionalnim zakonodavstvima obezbede pravo žrtava na odštetu. Naknada nematerijalne štete se žrtvama trgovine ljudima dosuđuje retko, nakon dugih i mučnih sudskih postupaka. Uz to, izvršenje presuda često nije efikasno, posebno imajući u vidu da mnogi trgovci ljudima nemaju zvaničnu imovinu koja se vodi na njihovo ime.\nZbog toga, a u svetlu dobrih iskustava nekih evropskih država, stručnjaci iz Srbije, Bosne i Hercegovine, Makedonije i Crne Gore, su saglasni da je neophodno osnovati državni fond ili sličan mehanizam iz koga bi kompenzacija žrtvama bila isplaćena nezavisno od sudskih postupaka koji se eventualno vode.\nCilj studija izvodljivosti fonda za kompenzaciju je da se procene troškovi postojanja takvog fonda, kao i da se istraže mogući izvori njegovog finansiranja.\nStudije izvodljivosti su izrađene u sklopu druge faze projekta „Balkans ACT (Against Crime of Trafficking) Now!“ koji je realizovan u prethodne četiri godine uz podršku Evropske unije (IPA CSF).


Traktor na pedale sa prikolicom Rolly kid-uživanje u vožnji za decu\nŠifra ROLLY 012121\nTraktor na pedale sa prikolicom Rolly kid je izuzetno kvalitetan traktor na pedale sa podesivim sedištem koje se prilagodjava uzrastu deteta, otvaranjem haube, i prikolicom.Takodje je opremljen Sigurnosnim (neklizajućim) pedalama a pogon na pedale je preko lanca koji je skriven plastikom tako da su povrede isključene. Dizajn, funkcionalnost, izrada ove igračke oduševiće Vaše dete Izradjen od visoko kvalitetne plastike, veoma izdržljiv i dugotrajan Proizveden u Nemačkoj Starosna grupa od 2 do 5 godina do 30 kg . Igračke ROLLY TOYS je kompanija osnovana 1938 godine u Nemačkoj. Za 76 godina postojanja brend je stekao ogromno iskustvo u kreiranju vozila za decu. Rolly Toys traktori na pedale su izrađeni od visoko kvalitetnih materijala koji su bezbedni za decu. dimenzije : 134x47x52\nTraktor na pedale sa prikolicom Rolly kid je izuzetno kvalitetan traktor na pedale sa podesivim sedištem koje se prilagodjava uzrastu deteta, otvaranjem haube, i prikolicom.Takodje je opremljen Sigurnosnim (neklizajućim) pedalama a pogon na pedale je preko lanca koji je skriven plastikom tako da su povrede isključene. Dizajn, funkcionalnost, izrada ove igračke oduševiće Vaše dete Izradjen od visoko kvalitetne plastike, veoma izdržljiv i dugotrajan Proizveden u Nemačkoj Starosna grupa od 2 do 5 godina do 30 kg . Igračke ROLLY TOYS je kompanija osnovana 1938 godine u Nemačkoj. Za 76 godina postojanja brend je stekao ogromno iskustvo u kreiranju vozila za decu. Rolly Toys traktori na pedale su izrađeni od visoko kvalitetnih materijala koji su bezbedni za decu.\nTraktor na pedale sa prikolicom Rolly kid je opremljen:\n-Sigurnosnim (neklizajućim) pedalama -Pogon je na pedale preko lanca koji je skriven plastikom tako da su povrede isključene.\nUz ovaj proizvod dobijate poklon prsluk i rukavice.


Đukanović: Crna Gora spremna da intenzivira reforme, nastaviće da igra ulogu promotera evropskih vrijednosti\nSASTAO SE SA GRUPOM STUDENATA EVROPSKOG KOLEDŽA IZ NATOLINA\nCrna Gora je apsolutno spremna da intenzivira reforme, usvoji standarde i obezbijedi implementaciju evropskog sistema vrijednosti, poručio je predsjednik države Milo Đukanović.\nPodnaslov: SASTAO SE SA GRUPOM STUDENATA EVROPSKOG KOLEDŽA IZ NATOLINA\nTizer: Crna Gora je apsolutno spremna da intenzivira reforme, usvoji standarde i obezbijedi implementaciju evropskog sistema vrijednosti, poručio je predsjednik države Milo Đukanović.\nIz Službe za informisanje predsjednika saopštili su da se Đukanović sastao sa grupom studenata evropskog koledža iz Natolina, predvođenih ambasadorom Tomasom Majr Hartingom, u okviru njihove studijske posjete Crnoj Gori i regionu, a na inicijativu austrijskog ambasadora u Podgorici Karla Milera.\nKako su naveli, Majr Harting je upoznao studente evropskog koledža sa postignućima Crne Gore i ulozi Đukanovića u očuvanju mira, obnovi nezavisnosti države, ostvarenju članstva u NATO i predvodničkoj poziciji u pregovorima sa Evropskom unijom (EU).\nĐukanović je kazao da je sastanak bio prilika da pošalje poruku da je jedina dobra budućnost Zapadnog Balkana u evropskim i evroatlantskim integracijama.\nOn je rekao da je posljednjih godina u politici proširenja EU i ostvarivanju vizije ujedinjene Evrope bio prisutan zastoj.\n"Vjerujemo da će krajnje neprijatan događaj ruske agresije na Ukrajinu značiti istovremeno i buđenje i dodatni podsticaj u politici Brisela i drugih evropskih centara u odnosu na politiku proširenja i doglednu budućnost zemalja Zapadnog Balkana u EU”, smatra Đukanović.\nOn je poručio da savršeno dobro razumije da Zapadni Balkan mora ispuniti svoj dio obaveza.\n“Moramo intenzivirati reforme, usvojiti standarde, obezbijediti implementaciju evropskog sistema vrjednosti da bi sve zemlje regiona bile organski dio savremene evropske integracije. Crna Gora je apsolutno na to spremna i vjerujem da ćemo nastaviti da igramo ulogu promotera evropskog sistema vrijednosti na Zapadnom Balkanu”, rekao je Đukanović.\nOn je, odgovarajući na pitanje kakvu ulogu Evropskog koledža vidi u oblikovanju budućnosti Evrope, kazao da je primjetan pad kvaliteta politike, ne samo u Evropi, već i na globalnoj sceni.\n“Mislim da to donosioce odluka mora da pokrene i da moramo da regujemo na tu tendenciju", naveo je Đukanović.\nPrema njegovim riječima, najbolja reakcija je unaprijediti obrazovanje, u ovom slučaju političko obrazovanje.\n"Mislim da je Evropski koledž jedno takvo mjesto koje, koristeći se i ovakvim načinima sticanja znanja kroz studijska putovanja, osposobljava mladu generaciju, uključujući i današnji auditorijum, među kojima su ljudi koji će u bliskoj budućnosti biti donosioci političkih odluka u svojim zemljama ili u EU", rekao je Đukanović.\n06.05.2022 - 16:44 | *\nTagovi: Milo Đukanović, Crna Gora, reforme


Vreme - Parada ponosa 2011: Kako su nasilnici postali\nVREME 1082, 29. septembar 2011. / VREME\nParada ponosa 2011:\nKako su nasilnici postali\nNa pitanju Parade ponosa prelama se odnos društva prema nasilju jačih nad slabijima, smisao svih do sada sprovedenih reformi i najvažnije – snaga države da zaštiti samu sebe i vlastite zakone. Jer, ako ovo jedno, pitanje država nije u stanju da reši, kako će izaći na kraj sa neizvesnošću izbornih rezultata, kosovskim pitanjem i napretkom ka Evropskoj uniji\nDatum za koji je zakazana Parada ponosa 2011, 2. oktobar, uveliko se približio, a spekulacije o tome da li će ona ove godine uopšte biti održana sve su intenzivnije. Poslednji pokušaj implicitnog "apela" na organizatore da odustanu od Parade stigao je od ministra unutrašnjih poslova Ivice Dačića. On je rekao da bi za policiju bilo bolje da se predstojeća Parada ponosa u Beogradu ne održi, jer je prošle godine policija, kako je rekao, platila najveću cenu. "Policija uvek plati najveću cenu, ne samo finansijski nego i povredama. Prošle godine je bilo povređeno puno policajaca", rekao je Dačić novinarima u Beogradu. Dačić je rekao da bi, ako bi se policija upravljala po bezbednosnim procenama, Parada ponosa bila proglašena za događaj visokog rizika i razmišljalo bi se o tome da se ne održi. "Nije na policiji da donosi odluke da li neki skup treba da se održi ili ne", rekao je Dačić, dodavši da nije čudo što se policijski sindikati oglašavaju o Paradi ponosa, pošto zvaničan stav države ne postoji. Dačić je ponovo pozvao državne organe i društvo da se izjasne o Paradi ponosa, ističući da je to politički događaj od velikog značaja za državu i da mu je zato iz Evropske komisije i Evropskog parlamenta stigao dopis u kojem se napominje da ta tela pažljivo motre na održavanje Parade.\nDačićeva izjava, data u nedelju 25. septembra u Beogradu, mogla bi se sažeti u jednu rečenicu: "Dobro jutro, čaršijo, na četiri strane." Zaista, u ovoj kratkoj izjavi može se naći za svakog ponešto: policajci su dobili porciju ministrove brige za zdravlje, država je dobila šamar što se ne izjašnjava povodom održavanja Parade, organizatori su dobili umirivanje jer nije na policiji da procenjuje da li treba održati paradu, a Policijski sindikat razumevanje za svoj, u najmanju ruku čudan gest izdavanja zajedničkog saopštenja sa Srpskim saborom "Dveri". Našla se tu i poruka za građane: Parada je politički događaj na koji motre Evropska komisija i Evropski parlament. Ovo poslednje zvuči kao izvinjenje građanima što će u njihovoj zemlji biti održana parada. Država koja u oktobru očekuje pozitivno mišljenje Evropske komisije o napretku evrointegracija izvinjava se građanima što – napreduje. Potpuno promašivanje poente da su reforme tu za dobrobit građana i društva, a ne zato što nas Evropska unija bez njih neće primiti u svoje društvo, kao i mnogo puta dosad, podrazumeva se.\nKo jedino nije dobio poruku od ministra Dačića? Oni pred kojima svi ćute i povlače se – nasilnici. S tim u vezi, opet se treba vratiti na Evropsku uniju, čijim postojanjem vlast pravda mnoge svoje poteze, pa čak i donošenje pojedinih zakona. Na stranicama "Vremena" ponovljeno je nekoliko puta, ali atmosfera uoči ovogodišnje Parade ponosa ukazuje da treba ponoviti još jednom: država Srbija usvojila je 2009. godine Zakon o zabrani diskriminacije, koji eksplicitno zabranjuje diskriminaciju na osnovu seksualne orijentacije, a Ustav građanima Srbije garantuje pravo na slobodu javnog okupljanja. Integritet i snagu jedne države čine njeni zakoni i mehanizmi za njihovu primenu, doneti zbog građana, a ne zbog Evropske unije i Kopenhaških kriterijuma. Kada predstavnici vlasti apeluju da organizatori Parade preispitaju odluku o održavanju ovog skupa, oni zapravo priznaju sopstvenu nemoć da primene vlastite zakone, nemoć države da stane iza sopstvenih zakona... Kada Ivica Dačić kaže da Paradu možda ne bi trebalo održati, on time razjeda sistem čiji je deo i atakuje na srž demokratskih principa i pravne države.\nZa to vreme, ponavlja se scenario od prethodne tri godine. Predstavnici "Dveri" organizuju sakupljanje potpisa protiv održavanja Parade, najavljuju porodičnu šetnju za subotu 1. oktobar, a vozila Gradskog saobraćajnog preduzeća Beograd izlepljena su nalepnicama "Pedere u blendere". Cinici bi rekli da je i to napredak, s obzirom na činjenicu da su prošle godine pretnje sa plakata i nalepnica bile mnogo eksplicitnije ("Krv će Beogradom liti, gej-parade neće biti", i slično).\nĐAČKI RASTANAK: Ublažavanje diskursa kada je o eksplicitnim pretnjama reč, moglo bi lako da zavara i navede na krivi zaključak da je ove godine homofobija u Srbiji manja nego do sada. Međutim, pažljivijem posmatraču ne može da promakne da se ona samo presvukla, pervertirala i – institucionalizovala. U tome joj ide naruku celokupna društveno-politička situacija. Pre dve godine, uoči one nesrećne Parade 2009, koja je otkazana u poslednjem trenutku, kada je država otvoreno kapitulirala pred huliganima, saopštivši da ne može da garantuje bezbednost učesnicima Parade ponosa, plasiran je argument: "U Srbiji živi milion siromašnih, a vama je do parade." U poslednje dve godine, "milion siromašnih" pretvorili su se u Kosovo, rast broja nezaposlenih, ekonomsku krizu, pritiske Evropske unije i gomilu drugih, vrlo konkretnih problema koje Srbija ima, ali koji za jedan mali, po svim objektivnim merilima bezazlen skup na kom bi se pojavilo tek možda hiljadu ljudi, nemaju nikakvog značaja.\nPodsetimo, ove godine, prva koja je Paradu u javnom govoru upotrebila za podbadanje države i izražavanje nezadovoljstva, bila je Unija prosvetnih radnika Srbije (UPRS). Ova organizacija izdala je 31. avgusta saopštenje pod naslovom "Nestajanje đačke Srbije". U njemu, UPRS traži od države da reaguje zbog sve manjeg broja đaka u srpskim školama, zbog pada nataliteta, bele kuge i odumiranja porodičnih vrednosti. Sporan deo kaže: "Zаto i cinično i nevаspitаno i аrogаntno izgledа kаdа vlаst i mediji u prvi plаn stаvljаju slučаj nаnogice folk-pevаčice, oduzete jаhte jednog medijskog mogulа, dilemu zа ili protiv gej pаrаde, kаdа se pred držаvom i društvom jаvljа pošаst i drаmа nestаjаnjа!" Ovo saopštenje brže-bolje iskoristili su u Srpskom saboru "Dveri", prenevši saopštenje na svom sajtu, uz bombastičan naslov "I prosveta protiv gej parade". Da pitanje gej parade u Srbiji odavno nije samo pitanje LGBT prava, već pitanje nasilja i suprotstavljanja nasilju, prosvetni radnici iz UPRS-a očigledno nisu imali na umu, baš kao što su zaboravili i da najveći broj nasilnika dolazi iz redova srednjoškolaca, te da je možda i na njima deo odgovornosti za prevenciju nasilja. Poruka koju su ovim saopštenjem prosvetari poslali svojim učenicima homoseksualne orijentacije spada u korpus tema za neku rafiniraniju raspravu od one koja se u Srbiji vodi povodom Parade ponosa i položaja LGBT populacije.\nKomentarišući glavne tonove ovogodišnjeg javnog govora o Paradi, Boban Stojanović iz organizacije "Parada ponosa 2011" kaže da se za razliku od prošle, ove godine ne postavlja pitanje da li je Parada potrebna ili ne, već da li će i u kojoj meri biti nasilja. "To zabrinjava zbog drugog momenta koji će trajati duže nego sama Parada i ovogodišnja priča o njoj, a to je matrica nasilja u kojoj živimo. Činjenica da nasilje skreće toliko pažnje, da mnogima služi da bi izašli iz anonimnosti i postali vidljivi, da je društvo rezistentno na sve što se dešava gej ljudima oko njih, na visoki stepen netolerancije i nasilja, pokazuje odsustvo solidarnosti sa ljudima pored nas."\nStojanović kaže da je nakon prošlogodišnje Parade, uprkos najavama nadležnih da će "odgovor države na nasilje biti jeziv", mali broj izgrednika priveden, još manji broj njih procesuiran, a još manji osuđen: "U takvoj klimi, nepristojno je pozivati huligane na nenasilje. Dijalog postoji sa mišljenjem, a ne sa nasiljem. Huligane društvo ne treba da poziva da odustanu od nasilja. Odustajanje od nasilja na Paradi značilo bi pomeranje nasilja za neki drugi dan. Nasilje koje se desi na Paradi samo je ogoljeno stanje stvari u životu svake gej osobe u Srbiji svakog dana."\nGANDIJEVA POLICIJA: Nakon UPRS-a javio se Nezavisni policijski sindikat Srbije, koji je saopštio da je Parada ponosa, najavljena za 2. oktobar u Beogradu, ne treba da se održi jer postoje bezbednosni rizici po građane i policiju. Predsednik tog sindikata Momčilo Vidojević rekao je da "ne treba da se održi Parada ponosa u ovom trenutku", jer postoje najave da će doći do incidenata sličnih onima na prošlogodišnjem skupu, kada je povređeno više od 140 policajaca. Upitan da li će se taj sindikat pridružiti kolegama koji su najavili da će štrajkovati tokom održavanja Parade ponosa, Vidojević je rekao da je teško doneti takvu odluku, ali da će biti u kontaktu s kolegama. Na pitanje da li bi policija obezbeđivala Paradu ponosa ukoliko bi dobila veća ovlašćenja u održavanju javnog reda i mira, Vidojević je odgovorio negativno. Ovih dana, međutim, Nezavisni policijski sindikat donekle je promenio stav, pa je saopšteno da ovaj sindikat smatra da se ne sme dozvoliti da policija neopremljena izvršava svoju obavezu zaštite života i da traži odgovarajuću opremu za zaštitu svakog policajca koji će 2. oktobra biti na ulici, kako ne bi ponovo bile povređene desetine policajaca kao prošle godine. Kako je naveo ovaj reprezentativni policijski sindikat, pored nedostatka zaštitne opreme, problem su i upotrebljivost i ispravnost vodenih topova koji su poslednji put korišćeni pre 20 godina, kao i drugih sredstava prinude. "Naši sindikalni organi su zauzeli stav da nijednom ne dozvole kolegi da poluopremljen ili neopremljen izađe pred huligane", stoji u saopštenju. Međutim, gorak ukus izaziva rečenica iz saopštenja ovog sindikata koja kaže: "Nije rešenje u upotrebi veće sile, već je bitno da ne dođe do upotrebe sile, jer građani su oni koji napadaju i oni koji se brane." U svakom zločinu, u svakom incidentu, u svakoj situaciji koja zahteva intervenciju policije, i počinilac i žrtva su uvek građani. Ubice, silovatelji, pljačkaši, sve su to građani, pa ipak, do sada nije zabeleženo da policija na njima primenjuje gandijevske, nenasilne metode.\nDo četvrtka 22. septembra policijski apeli i žalbe na ugroženu bezbednost zvučali su iskreno, naročito zbog toga što je neosporna istina da u nemirima u vezi sa Paradom ponosa zaista najdeblji kraj izvlači policija. U četvrtak, zahvaljujući zajedničkom saopštenju Sabora "Dveri" i drugog policijskog sindikata, Policijskog sindikata Srbije, na policiju je pala vrlo ružna senka sumnje u političku instrumentalizaciju. Policijski sindikat Srbije i "Dveri" pozvali su LGBT organizacije da pokažu razumevanje za tradicionalne vrednosti većine građana Srbije, kao i svest o bezbednosnom riziku, i da odustanu od održavanja Parade ponosa. Koja je to tradicionalna vrednost građana Srbije koja podrazumeva rušenje Beograda i razbijanje glava slabijima i malobrojnijima – nije poznato.\nPRETORIJA: "Ukoliko LGBT aktivisti ne pokažu društvenu odgovornost, pozivamo nadležne državne organe da uskrate dozvolu za održavanje Parade ponosa, koja bi nepotrebno ugrozila javni red i mir, sigurnost imovine i izlaže opasnosti građane i policajce", kažu "Dveri" i Policijski sindikat Srbije i ukazuju na to da su situacija na severu Kosova i Metohije, bezbednosni rizici u drugim oblastima Srbije, teška socijalno-ekonomska situacija i politička nestabilnost razlozi da se Parada ponosa ne održi i ne otvara "takva provokacija za mir i bezbednost". Prema njihovim rečima, Parada ponosa će mobilisati hiljade policajaca u Beogradu, pa će ostali gradovi Srbije i građani koji u njima žive biti pojačano ugroženi sa stanovišta javnog reda i mira. Podsetimo, za obezbeđenje Parade ponosa angažovano je 5000 policajaca, koliko ih je do sada angažovano i prilikom diplomatskih poseta Džozefa Bajdena, Hilari Klinton, Dmitrija Medvedeva, Vladimira Putina ili za obezbeđenje fudbalskog derbija Partizan–Crvena zvezda. Nijednom se nije dogodilo da policija apeluje na nekoga od visokih zvaničnika stranih zemalja da ostane kod kuće, jer su zbog velikog broja policajaca u Beogradu građani drugih gradova i njihova bezbednost ugroženi.\nIz Policijskog sindikata Srbije ukazali su i na to da policajci dele sudbinu građana Srbije u pogledu socijalnih problema i da obavljaju odgovoran posao u vrlo otežanim uslovima, te da zato ne žele da budu "pretorijanska garda nijedne posebne društvene grupe ili lobija". Ako je to istina, zbunjuje odluka Policijskog sindikata da se ipak stavi u službu jedne društvene grupe, odnosno lobija, u ovom slučaju pokreta "Dveri", koji nedeljama otvoreno lobira protiv održavanja Parade ponosa, skupljajući potpise za peticiju protiv Parade u Knez Mihailovoj ulici u Beogradu. Sve i da je tačno da policija ne treba da bude ničija "pretorijanska garda", ona treba i mora da čuva ustavni poredak i štiti zakone Srbije. Ponovimo još jednom: sloboda okupljanja je garantovana, diskriminacija zabranjena. Parada ponosa i njeni učesnici baš nikako ne ugrožavaju ničiju bezbednost. Zapravo, broj učesnika tog skupa ne može ozbiljnije da poremeti ni odvijanje saobraćaja u Beogradu u lenjo nedeljno jutro.\nImajući u vidu iznete stavove policijskih sindikata, čini se kao da ove godine Paradi ponosa preti i opasnost da ostane bez adekvatne policijske zaštite. Međutim, Boban Stojanović iz organizacije "Parada ponosa 2011" kaže za "Vreme" da saradnja sa policijom ide dobro. "Obe strane, i policija i organizatori, naučili su nešto iz prošle godine, tako da su neke organizacione procedure sada pojednostavljene. Važno je reći da je policija jedina relevantna da daje odgovore na pitanja o procenama bezbednosti i bezbednosti same manifestacije, a ne organizatori. Do danas, nije bilo pritisaka da se odustane ili nešto promeni u odnosu na naš plan, a mnoge insinuacije nastajale su kao produkt medijskih manipulacija", kaže Stojanović.\nPORODIČNO PAKOVANJE: Udruženje Srpski sabor "Dveri" najavilo je da će u subotu 1. oktobra u Beogradu održati porodičnu šetnju, na kojoj će zatražiti otkazivanje Parade ponosa i smenu predsednika Srbije Borisa Tadića. Na konferenciji za novinare predstavnik "Dveri" Vladan Glišić rekao je da je prijavljivanje skupa "u toku", ali da maršrutu kojom će se kretati povorka još neće otkriti. Ovo neotkrivanje maršrute predstavlja vrhunski cinizam, koji je počeo pre nekoliko nedelja kada su iz "Dveri" tvrdili da "homoseksualci napadaju njihove aktiviste" na štandu u Knez Mihailovoj. Naime, organizatori Parade ponosa tradicionalno ne otkrivaju maršrutu Parade do nekoliko dana uoči događaja, iz vrlo jednostavnog razloga: kako bi huliganima uskratili vreme da isplaniraju strategije i taktike za napade na Paradu. Time što ne otkrivaju maršrutu porodične šetnje, "Dveri" implicitno podrazumevaju da će do nasilja na Paradi doći, a uz to i ismevaju činjenicu da je učesnicima ovog skupa objektivno ugrožena bezbednost.\nIz "Dveri" su najavili da će 1. oktobra, osim protivljenja Paradi ponosa, izneti i zahtev za smenu Borisa Tadića, a da će 2. oktobra u gradovima čitave Srbije početi sa prikupljanjem potpisa za njegovu smenu. "Dveri", koje su započele transformaciju u političku stranku i najavljuju učešće na sledećim izborima, time zapravo udaraju temelje svog političkog programa. U ovom trenutku, nije nikakvo čudo da neko na Paradi ponosa prikuplja političke poene. U krajnjoj liniji, razlog ćutanja države i odbijanje da se jasno i glasno zauzme za pravo dela svojih građana na javno okupljanje jeste, između ostalog, upravo blizina izbora. O Paradi ponosa u kontekstu trenutne političke situacije u Srbiji, pisao je komentar za dnevnik "Blic" Miljenko Dereta iz Građanskih inicijativa. Dereta ističe da je kontekst u kom se ovogodišnja parada organizuje mnogo drugačiji i složeniji nego prošle godine: "Izbori blokiraju političke partije u pružanju podrške; Kosovsko pitanje produbljuje razlike između ‘modernista’ i ‘tradicionalista’; Znak pitanja na dobijanju statusa kandidata za priključenje EU stvara utisak da se više ne treba ozbiljno baviti pitanjima prava LGBT populacije."\nCeo ovaj paket problema zaista ukazuje na važnost Parade ponosa u Srbiji: na njemu se prelama odnos društva prema nasilju jačih nad slabijima, smisao svih do sada sprovedenih reformi i najvažnije – snaga države da zaštiti samu sebe i vlastite zakone. Jer, ako ovo jedno, pitanje država nije u stanju da reši, kako će izaći na kraj sa neizvesnošću izbornih rezultata, kosovskim pitanjem i napretkom ka Evropskoj uniji. Ali ni to nije najgore. Najopasnija posledica ovakvog odnosa prema Paradi ponosa jeste prećutno razumevanje za čisto nasilje koje se krije pod maskom tradicije i porodičnih vrednosti i povlačenje države pred tim nasiljem, ne zato što huligani predstavljaju objektivnu silu, jaču od države, već zbog straha od izbornih rezultata. A to onda zaista znači da su nasilnici, rušitelji i huligani – relevantan politički faktor.\nProšle godine Parada ponosa je bila prilika da mnogi političari iskažu sve stavove o toj akciji. "Vreme" sada, 2011, uoči Parade ponosa podseća na neke od tih izjava\n"Sudeći prema prošlim vremenima, kad jedna civilizacija dođe na takav nivo i do takvog duhovnog raspada, to je znak njene katastrofe i propasti."\npredsednica Skupštine Srbije\n"Protiv neznanja treba da se borimo obrazovanjem, a protiv nasilja sankcijama."\n"Ovo je najnesrećniji dan u mom životu. Vidite koliki broj policajaca je neophodan za obezbeđivanje Parade ponosa i to samo pokazuje nedovoljan stepen razvijenosti ljudskih prava u Srbiji."\nDragan Marković Palma,\npredsednik Jedinstvene Srbije\n"Za mene je to bolest. Za nas je to parada srama, a ne ponosa."\nzamenik predsednika SRS-a\nBaba se češlja\n"U Srbiji je sve po principu selo gori, a baba se češlja – cela država brine da li će pederi i lezbijke da održe povorku, a zemlja u rasulu."\npredsednik Nove Srbije\n"Mi smo za crkvu, pravoslavlje, Srbiju, a protiv gej parade."\nzamenik predsednika SNS-a\n"Nadam se da će državni organi obezbediti sigurnost svima, učesnicima parade, ali i svim ostalim građanima i onima koji se možda protive."\nPodrška predsednika Republike\nPredsednik Srbije Boris Tadić primio je delegaciju gej i lezbijskih organizacija iz Srbije i podržao održavanje Parade ponosa u Beogradu, saopštila je Pres služba predsednika Republike.\nŽeljko Ivanji, G17 plus\nRekao je da će prisustvovati Paradi ponosa "kao narodni poslanik i građanin Srbije": "Ako pogledate mapu homofobičnih napada, videćete da je ta populacija ugrožena."\nministar za ljudska i manjinska prava\n"Parada ponosa predstavlja poruku da sve manjine u Srbiji uživaju istu ustavnu zaštitu i zaštitu drugih organa. Ona predstavlja mali korak za Srbiju, ali veliki korak za sve građane."


Šampioni Evrope predstavili tim za novu sezonu ! - Vaterpolo vesti\nPočetna » Slajder » Šampioni Evrope predstavili tim za novu sezonu !\nŠampioni Evrope predstavili tim za novu sezonu !\nŠampion Evrope Crvena zvezda predstavila je u četvrtak tim za novu sezonu, a prvi izazov očekuje samo dan kasnije kada na Tašmajdanu startuje turnir drugog kola kvalifikacija za Ligu šampiona gde će uz crveno-bele učestvovati Spartak iz Volgograda, Sintez iz Kazanja i holandski Šurman. Izvanredni rezultati protekle sezone kada su crveno-beli osvojili sva takmičenja u kojima su učestvovali postavili su visoke ambicije i za predstojeću. Trener Dejan Savić rekao je prilikom predstavljanja tima u prostorijama Sportskog društva Crvena zvezda da su crveno-beli prošle sezone bili iznenađenje, a da će u novoj svi želeti da pobede šampione.\n“ Prošle sezone je Zvezda imala jak tim, ali smo bili i iznenađenje. Sada više nema tog iznenađenja i svi će hteti da nam skinu ‘skalp’. Ipak, to ne utiče na naše cijleve a oni su odbrana pehara u domaćem takmičenjima i plasman na F6 Lige šampiona. Što se tiče sastava ekipe ostali smo bez Duška (Pijetloviće), ali smo doveli dva izuzetno dobra centra Crnogorca Nikolu Vukčevića i Amerikanca Džone Mana. Sigurno da će njima trebati vremena da se prilagode, ali mislim da imamo dužu klupu nego prošle sezone. Tu je i Filip Kljajević koji je povratnik u naše redove i on neće imati poteškoća da se uklopi u naš sistem igre“, kazao je strateg Zvezde.\nKao početni korak u ispunjenju ciljeva Savić je postavio osvajanje prvog mesta na turniru što bi trebalo da donese lakšeg protivnika u poslednjoj rundi kvalifikacija.\n“ Cilj na turniru je da budemo prvi kako bi imali bolju poziciju priliko žreba i dobili lakšeg protivnika u narednoj rundi. Zato nam je ovaj turnir vrlo bitan, iako je jasno da ‘lakih’ rivala neće biti. Liga šampiona je jača nego prošle sezone i sistem takmičenja je promnjen i vrlo nezahvalan za nas“, rekao je on.\nIako su šampioni Evrope, vaterpolisti Crvene zvezde zbog promena u sistemu takmičenja moraće kroz kvalifikacije da pokušaju da se plasiraju u grupnu fazu. Da bi to uspeli moraće najpre da osvoje jedno od prva dva mesta na turniru u Beogradu, a potom i da u konačnoj rundi eliminacija u dva meča savladaju rivala koji će biti poznat posle žreba. Ukupno se igraju 4 turnira u II rundi, a pobednici grupa će se žrebom ukrstiti sa drugoplasiranim timovima.\nPrvi rival Zvezde u petak od 19.00 časova je ruski šampion Spartak iz Volgograda, potom se crveno-beli u subotu od 17.00 sastaju sa holandskim timom da bi u nedelu od 12.00 odmerili sange sa Sintezom za koji nastupa Pijetlović.\n“ Spartak je šampion Rusije, i skoro su pobedom upravo nad Sintezom od 16:13 osvojili Kup Rusije. Oni su fizički vrlo snažna ekipa, oslanjaju se na igru preko centara. Promena pravila mogla bi više nama da odgovara, jer je poznato da Rusi igraju vrlo tvrd vaterpolo. Sintez je vrlo mlad tim, ali za svaki respekt, i dobro je što sa njima igramo poslednji meč kada će se i odlučivati o prvom mestu“, ocenio je trener crveno-belih koji je pre nego što je karijeru završio u Zvezdi igrao u Sintezu sa kojim je osvojio i LEN Kup 2007.\nKapiten ekipe i uzdanica Beograđana Andrija Prlainović smatra da su mečevi na turniru prvi u sezoni i da su zbog toga ekipa treba da bude oprezna.\n“ Imali smo nekoliko treninga sa Partizanom i turnir u Sarajevu u punom sastavu, ali ovo su nam prve utakmice u sezoni, a vrlo su važne i zbog toga traba da budemo jako oprezni. Moramo da budemo skoncentrisani i motivisani, Holanđani nisu protivnik koji bi mogao da nas ugrozi, ali su ruski timovi za svaki respekt. Takođe, to će biti i prve utakmice koje ćemo igrati po novim pravilima“, kazao je Prlainović.\nU odnosu na prošlu sezonu u sastavu Crvene zvezde nema Duška Pijetlovića, Nenada Stojčića i Nikole Eškerta, a osim povratnika Kljajevića u timu je i mladi Jasmin Kolašinac. Uz njih, kao i prošle sezone, igraće Denis Šefik, Strahinja Rašović, Nikola Rađen, Petar Ivošević, Džon Man, Sava Ranđelović, Viktor Rašović, Boris Vapenski, Nikola Vukčević, Andrija Prlainović, Marko Avramović, Mihajlo Milićević i Marko Draksimović.\nMedijima se obratio i predsednik kluba Viktor Jelenić koji je istakao da su ambicije tima da nastavi sa uspesima koje je ostvario prošle sezone.\n“ Kavlifikacije ze Ligu šampionanismo trebali da igramo, ali zbog promena takmičenja od strane LEN-a, našli smo se u takvoj situaciji. Prošla godina je bila neverovatna za nas, ostavrili smo veliki uspeh i imali sjajnu podršku publike i nadam se da ćemo i ove godine uspeti da osvojimo domaći šampionat i kup, i da se plasiramo na F6 Lige šampiona, a onda ćemo videti“, kazao je Jelenić.\nGostujući timovi već su stigli u Beograd, agde će i trenireti u četvrtak uveče i petak prepodne. Vaterpolisti Spartaka, koji su u prethodnoj rundi kvalifikacija igrali u Kragujevcu iskoristili su slobodno vreme da posete stadion Crvene zvezde gde ih je srela i redakcija Vaterpolo vesti.


Sport - Veliko pojačanje za kragujevački klub - Vesti iz Kragujevca i Šumadije - Pressek.rs\nPrskanje krpelja u Kragujevcu: Oprez za pčelare\nVeliko pojačanje za kragujevački klub\nSport Sreda, 3. jun 2020.\nIrfan Hamzagić novi je član Odbojkaškog kluba Radnički. Novi korektor biće glavni adut Kragujevčana u borbi za oba domaća trofeja naredne sezone.\nHamzagić (28) je svoje igračko ime izgradio u Odbojkaškom klubu Novi Pazar. Sa „plavima“ je osvojio dva Kupa Srbije, a nastupao je još i za podgoričku Budućnost, Budvu, turski Torul Genčlik i francuski Kan, a poslednja destinacija bio mu je nemački bundesligaš Eltman.\n- Iskreno, nisam imao u planu ostanak u domaćoj ligi, ali nakon što su mi ljudi iz Radničkog predočili svoje ambicije za predstojeću takmičarsku sezonu, odlučio sam da prihvatim ponudu. Drago mi je što ću imati priliku da sarađujem sa trenerom Draganom Kobiljskim, kao i sa mojim nekadašnjim saigračima iz Novog Pazara Srećkom Ristićem i Dušanom Loparom. S obzirom da Radnički ove godine obeležava 75 godina od osnivanja kluba, nadam se da ćemo ovaj vredan jubilej proslaviti kako dolikuje – sa trofejem u rukama, poručio je Hamzagić.\n- Hamzagić je bio želja trenera Dragana Kobiljskog, kome smo dali odrešene ruke u procesu formiranja ekipe za novu sezonu. Radi se o jednom ozbiljnom igraču sa internacionalnim iskustvom i povremenom reprezentativcu, koji je svojevremeno važio za jednog od najboljih korektora u Super ligi. Sigurno je da će njegov dolazak dodatno podići kvalitet ekipe i pomoći nam u realizaciji naših takmičarskih ciljeva, istakao je Dušan Vulović, sportski direktor Radničkog.\n· Sreda, 3. jun 2020. Filip Janković produžio vernost Radničkom\n· Četvrtak, 4. jun 2020. Košarkaši kragujevačkog Radničkog i zvanično u KLS\nČetvrti rođendan „Iskre“ u Kragujevcu\nOdložen početak kupališne sezone na otvorenim bazenima u Kragujevcu\nIn memoriam: Slavko Sorgić


Politika privatnosti – UPPS\nSledeći uslovi (u daljem tekstu: „Uslovi“) primenjuju se na ovaj veb-sajt (u daljem tekstu: „https://upps.org.rs/“). Molimo Vas da pažljivo pročitate ove Uslove. Ako koristite ovaj Veb-sajt, ovi Uslovi će automatski važiti za Vas i na ovaj način se slažete i obavezujete da će ovi Uslovi za Vas biti obavezni. Ako se ne slažete da ovi Uslovi za Vas budu obavezni, nemojte pristupati ovom Veb-sajtu, nemojte ga koristiti niti posećivati.\nKako bismo olakšali čitanje ovih uslova korišćenja, koristimo nekoliko definicija. Termini koje ovde koristimo: „UPPS“ (Udruženje prevodilačkih preduzeća Srbije), „SATC“ (Serbian Association of Translation Companies) ili „mi“, „nas/nama“ i „naš“ odnose se na upps.org.rs. UPPS/SATC je vlasnik ovog Veb-sajta i upravlja njime. Svako upućivanje na „Vas“ i „Vaše“ odnosi se na Vas, korisnika ili posetioca ovog Veb-sajta.\nOsim ako nije drugačije navedeno, sadržaj ovog Veb-sajta obuhvata, između ostalog, sve informacije, tekstove, članke, podatke, slike, prikaze ekrana, oznake, internet stranice, zaštitne znakove, komercijalne nazive, oznake usluga, logotipe, nazive internet domena, prava na dizajn, moralna prava, prava na bazu podataka, znanje i iskustvo (know-how), informacije o tržištu ili drugi materijal bez obzira na to da li je registrovan ili ne (pod zajedničkim nazivom: „Materijal“) a koji poseduje, za koji ima licencu ili koji obezbeđuje UPPS/SATC i koji podleže zaštiti autorskih prava i na koji se odnosi zaštitni znak, oznaka usluge, vizuelni identitet, patent, baza podataka i druga sadašnja i buduća prava intelektualne svojine i prava slična pravima intelektualne svojine koja trenutno važe za Materijal ili u vezi sa njim prema važećim zakonima.\nMaterijal se ne sme kopirati, prikazivati, dostavljati, preuzimati sa interneta, licencirati, menjati, objavljivati, ponovo postavljati na internet, umnožavati, ponovo koristiti, prodavati, slati, prevoditi na druge jezike ili koristiti da bi se napravile reprodukcije, osim na način predviđen ovim Uslovima. Dajemo Vam ograničenu, opozivu, neisključivu licencu za pristup i korišćenje ovog Veb-sajta u privatne i nekomercijalne svrhe u skladu sa ovim Uslovima.\nKada pristupite ovom Veb-sajtu, pristajete da Vaše lične podatke prikupljamo, koristimo i čuvamo na način koji je opisan u Politici privatnosti navedenoj pri kraju teksta ovih Uslova.\nMoguće je da ovaj Veb-sajt u bilo kom trenutku ne bude dostupan bez prethodnog obaveštenja ili naše odgovornosti, odnosno odgovornosti trećeg lica, i to zbog održavanja, kvara hardvera ili softvera računara ili iz nekog drugog razloga, što može da dovede do oštećenja Vašeg sistema ili da ugrozi Vaš rad. Vi imate isključivu odgovornost da obezbedite da informacije ili sadržaj koje preuzmete sa ovog Veb-sajta ne sadrže virus, crva, trojanskog konja ili neki drugi softverski kôd ili potprogram projektovan da onemogući, izbriše, ugrozi ili na neki drugi način ošteti Vaš sistem, softver ili podatke. Osim ukoliko Vam nije drugačije rečeno, nakon raskida ugovora, (a) prava i licence koje su Vam date prema ovim Uslovima prestaće da važe; (b) morate da prestanete da koristite ovaj Veb-sajt.\nZadržavamo pravo da u bilo kom trenutku promenimo, izmenimo, dodamo ili izbrišemo neki deo ovih Uslova, bez prethodnog obaveštenja. Molimo Vas da periodično pregledate ove Uslove da biste videli da li ima promena. Ako nastavite da koristite ovaj Veb-sajt, to će značiti da prihvatate promenu ili brisanje nekih delova.\nKada su u pitanju takmičenja, izvlačenja ili dodele nagrada na ovom Veb-sajtu, svi pobednici će biti određeni u skladu sa pravilima i uputstvima datim na ovom Veb-sajtu. Nijedna nagrada za pobednike se ne može zameniti, preneti na drugo lice, niti se umesto nje može dobiti novac, a o svim nagradama odlučuje isključivo UPPS/SATC. UPPS/SATC ne snosi nikakvu odgovornost za pitanja u vezi sa tehničkom greškom, tehničkim kvarom, kvarom hardvera ili softvera, bilo kojom vrstom kvara mreže ili servera. Odluka UPPS/SATC o bilo kom aspektu takmičenja je konačna i obavezujuća i neće biti predmet dalje prepiske.\nOvi Uslovi uređuju se i tumače u skladu sa zakonima koji su trenutno na snazi u Srbiji. Svi sporovi koji nastanu na osnovu ovih Uslova ili u vezi s njima rešavaju se arbitražom pred nadležnim organima u Srbiji. Arbitraža se sprovodi u skladu sa odredbama navedenim u pravilima o arbitraži. Potvrđujete da svako kršenje ovih Uslova može da nanese nepopravljivu štetu UPPS-u/SATC-u i da u slučaju takvog kršenja UPPS/SATC, uz sva pravna sredstva, ima pravo i na sudsku zabranu, naloženo izvršenje ugovora ili neku drugu pravičnu zaštitu radi sprečavanja trajnog kršenja ovih Uslova. Ovi Uslovi predstavljaju celokupni sporazum između Vas i UPPS/SATC u vezi sa predmetom ovog dokumenta i zamenjuju sve prethodne ili trenutno važeće dogovore ili sporazume, u pisanom ili usmenom obliku, u vezi sa predmetom ovog dokumenta. Svako odricanje od neke odredbe iz ovih Uslova postaće važeće samo ako je u pisanom obliku i potpisano od strane UPPS/SATC. Ako nadležni sud smatra da je neka odredba iz ovih Uslova nezakonita ili ništava, sve ostale odredbe iz ovih Uslova ostaju u potpunosti na snazi i proizvode pravno dejstvo bez obzira na to.\nMi poštujemo Vašu privatnost. Trudimo se da zaštitimo privatnost korisnika našeg Veb-sajta. Ova Politika privatnosti govori o tome kako štitimo privatnost, kako prikupljamo Vaše podatke sa interneta i kako ih koristimo.\na) Vaši podaci\nKada koristite ili pristupate našem Veb-sajtu, možemo Vam tražiti lične podatke, u koje spadaju Vaše ime, godine, adresa, adresa elektronske pošte i druge informacije. Ove podatke koristimo da bismo Vam pružili informacije koje tražite ili da bismo odgovorili na Vaša pitanja.\nPored informacija koje nam dajete, možemo da prikupimo i informacije o Vama i Vašem korišćenju našeg Veb-sajta pomoću alatke za automatsko prikupljanje podataka. Ova alatka prikuplja određene standardne informacije o pristupu našem Veb-sajtu, kao što je tip Vašeg pretraživača, operativni sistem i jezik, vreme pristupa i adresa Internet protokola (IP). Ove informacije koristimo za statističke izveštaje i ne dovodimo ih u vezu sa konkretnim pojedincima.\nČuvamo Vaše podatke samo onoliko koliko je potrebno.\nOd UPPS/SATC se takođe može tražiti da otkrije Vaše lične podatke da bi: (i) odgovorio na propisno odobrene zahteve za dostavljanje informacija upućene od strane policije ili organa vlasti; (ii) postupao u skladu sa zakonima, propisima, sudskim pozivima ili sudskim nalozima; (iii) pomogao u sprečavanju prevara; ili (iv) da bi zaštitio ličnu bezbednost zaposlenih UPPS/SATC, zastupnika trećih lica ili javnosti.\nNe razmenjujemo, ne iznajmljujemo i ne prodajemo Vaše podatke trećim licima u marketinške ili promotivne svrhe.\nc) Tačnost Vaših podataka i Vaša prava\nUPPS/SATC se trudi da Vaši lični podaci budu tačno evidentirani. Imate pravo da dobijete kopiju podataka koje imamo o Vama i/ili da nam tražite da ne obrađujemo Vaše podatke (ili da ne prosleđujemo Vaše podatke trećim licima). Ako želite da dobijete kopiju Vaših podataka ili ako želite da ispravimo netačne činjenice u tim podacima ili ako želite da ti podaci budu blokirani ili izbrisani iz naše evidencije, molimo Vas da nas kontaktirate putem adrese office@upps.org.rs ili da nam pošaljete elektronsku poštu na adresu navedenu u nastavku teksta.\nd) Kako štitimo Vaše lične podatke?\nUPPS/SATC će preduzeti sve razumne tehničke i organizacione mere da spreči gubitak, zloupotrebu, izmenu ili nezakonito otkrivanje podataka koje nam date. Od svakog trećeg lica, zastupnika ili predstavnika UPPS/SATC kome je potreban pristup Vašim podacima takođe će se tražiti da primeni razumne tehničke i organizacione mere radi zaštite Vaših podataka.\nAko imate pitanja u vezi sa ovim Uslovima, molimo Vas da kontaktirate UPPS na broj telefona + 381 11 354 4702 ili putem elektronske pošte na office@upps.org.rs.


Madjari kupuju brcanski Interplet | Poslovni imenik BiH, registar firmi u BiH - Lokal.ba\nMadjari kupuju brcanski Interplet\nFirma "Molnar" iz Mađarske zaintersovana je za ulaganje u Brčko distrikt. Svoju zainteresovanost iskazali su na skorašnjem sastanku sa predstavnicima vlasti Brčko distrikta.\nU toku novembra tekuće godine "Molnar" će dostaviti Poslovni plan nadležnima u Brčkom, a on podrazumjeva, između, ostalog kupovinu bivšeg "Interpleta", kojeg su nadležni procjenili na 20 miliona KM.\nOsim "Interpleta" mađarska kompanija "Molnar" planira kupiti još zemljišta na području Brčko distrikta. Kompanija "Molnar" u Brčkom planira otvoriti pozorište, bazene, muzej i mađarski kulturni centar. Osim toga od nadležnih u Brčkom tražili su informacije o zakonskim regulativama koje se tiču građevine, tačnije, interesovala ih je dozvoljena spratnost zgrada, jer planiraju praviti i zgradu od pedeset spratova.\nKompanija "Molnar" će se uskoro sastati i sa Predsjednikom skupštine Brčko distrikta, a nakon tog sastanka nadležnima će dostaviti i poslovni plan sa konkretnim aktivnostima koje namjerava sprovesti u Brčko distriktu.\nInterplet koji je nekada važio za giganta u jugoslovenskoj tekstilnoj industriji, te osiguravao egzistenciju za hiljade Brčaka, danas je samo ruševina, tako da bu kupovina ovog nekadašnjeg giganta od strane "Molnara" sigurno ponovo oživjelo ovo područje.\nInteresantno je da su kako navodi Otisak.ba još 2016-te postojali kupci "Interpleta", i to dva kupca, ali taj projekat još uvijek nije realizovan niti se zna ko su ti kupci. Tada se govorilo da ukoliko se "Interplet" ponovo oživi biti će zaposleno oko 150 radnika.


Ko je Džon Jovanović, šef kancelarije DFC u Beogradu - Sputnjik Srbija\nKo je Džon Jovanović, šef kancelarije DFC u Beogradu\n© Tanjug / ZORAN ZESTIĆ\n16:08 22.09.2020 (osveženo 16:48 22.09.2020) Preuzmite kraći link\nDžon Jovanović, direktor kancelarije DFC-a u Beogradu, bio je direktor švajcarske kompanije „Merkjuria enerdži grup“, jedne od najjačih u svetu, srpskog je porekla i ima 34 godine.\nDžon je diplomirao na Univerzitetu Prinston, a na Univerzitetu u Pensilvaniji magistrirao je poslovnu administraciju za finansije i preduzetnički menadžment.\nIma bogatu poslovnu biografiju, pošto je radio u još nekoliko velikih kompanija, kao što su Dojč banka, zatim Berenson, Nobl grup…\nČlan je investicionog odbora ICT Hab Venčr, prvog investicionog fonda u početnoj fazi za startape na Balkanu.\nTakođe je i član borda Instituta IstVest, gde pomaže u inicijativi Balkanski dijalozi, koja okuplja lidere kako bi se uhvatili u koštac sa ekonomskim i političkim pitanjima sa kojima se suočava Zapadni Balkan.\nJovanović je i član kruga mladih lidera Milken instituta.\nDžon Jovanović kopredsedava neprofitnom organizacijom HeltKorps koja srednjoškolcima u više od 60 škola širom Sjedinjenih Država pruža obrazovanje o ishrani, fitnesu i stresu.\nDetinjstvo je proveo u Čikagu, gde su se svojevremeno doselili njegovi roditelji Nada i Srećko.\nOženjen TV zvezdom, ima dve ćerke i sina\nSa suprugom Dafne Oz, jednom od najpoznatijih blogerki, TV zvezda i nutricionistkinja u SAD, ćerkom čuvenog TV doktora Mehmeta Oza. Ima troje dece, Filomenu, Domeniku Selen i Jovana, koga, kako je ranije izjavila Džonova supruga, zovu Džon-Džon.\nNjih dvoje venčali su se pre 10 godina u srpskoj pavoslavnoj crkvi u Portlandu, prenosi Tanjug.\nŠta piše u dokumentu koji je danas potpisan u Beogradu /foto/\nZašto je za Srbiju važan ekonomski deo sporazuma iz Vašingtona koji će garantovati Tramp


Enis Hadžimujić, izvršni direktor projekta „100 najvećih u Srbiji”: Budućnost regiona je u ekonomskom razvoju - 100 Najvećih u Srbiji\nEnise, recite nam nešto više o projektu „100 najvećih u Srbiji”.\nNaš projekat ima za cilj da se detaljnom analizom cca 400 000 regionalnih kompanija promovišu one najuspešnije, kako bi se iskazali potencijali zajedničkog tržišta i podržalo uspostavljanje poslovnih partnerstava. Takođe, kroz projekat želimo da uspostavimo i mogućnosti povećanja kapitala kroz B2B networking, kako bi mapirali prepreke za ostvarivanje privredne saradnje u regionu i ponudili rešenja za iste.\nOve godine se projekat „100 najvećih u Srbiji” po drugi put održava u Beogradu. Koje aktivnosti obuhvata ovaj projekat?\nU pravu ste, ove godine projekat „100 najvećih u Srbiji” se realizuje po drugi put u Beogradu, pod sloganom „Moramo napred”. Deo projekta je i luksuzno štampani poslovni godišnjak „100 najvećih u Srbiji“. Jedinstven je po tome što sadrži potpuno objektivne rang-liste sa preko hiljadu najboljih kompanija razvrstanih prema ukupnom prihodu, dobiti, izvozu i brojnim drugim parametrima poslovanja. U sklopu projekta vodeći privrednici Srbije, preko 1500 kompanija, predstavljaju se kroz višemesečnu medijsku i digitalnu kampanju, a imaće priliku razmeniti iskustva i dati smernice za poboljašanje ekonomskog ambijenta tokom B2B susreta u Beogradu i ostalim gradovima širom Srbije. Na taj naćin mogu ostvariti nove kontakte i povezati se sa drugim firmama iz Bosne i Hercegovine i regiona. Bonus na projektu su rangiranja kompanija koje vode žene pod nazivom „Žene u biznisu”, kao i brzorastućih kompanija u Srbiji.\nU okviru Vašeg projekta postoji „Klub 100”. Ko su članovi, šta je u fokusu i koji je cilj tog kluba?\nKlub 100 ima za cilj regionalno povezivanje i doprinos regionalnim integracijama. Takođe, treba da doprinese uspostavljanju poslovnih partnerstava i mogućnosti povećanja kapitala kroz B2B networking u regiji, te da promoviše 1500 najboljih kompanija u regiji kako bi se iskazali potencijali zajedničkog tržišta. Nastavno na to da lobira implementaciju rešenja za poboljšanje privredne saradnje u regionu, kao i da mapira prepreke za ostvarivanje poslovnih partnerstava u regiji i ponudi adekvatna rešenja. Misija „Kluba 100’’ jeste da postane globalno i regionalno prepoznatljiv poslovni klub i brend koji nudi i obezbeđuje uspostavljanje poslovnih veza između regionalnih privrednika i preduzetnika. U „Klub 100“ mogu ući sve kompanije koje su rangirane na listama „100 najvećih“ u Srbiji i regionu.\nU junu je održan B2B događaj u Beogradu u hotelu Tulip Inn Putnik. Kakvi su utisci nakon prvog B2B događaja koji ste organizovali?\nProjekat „100 najvećih u Srbiji” i B2B susreti daju drugu dimenziju poslovnog umrežavanja privrednika i strateški komuniciraju njihov uspeh. Prvi takav susret održan je u Beogradu 15. juna u hotelu Tulip Inn Putnik, pod nazivom „Tajne uspeha i brzog rasta kompanija u Srbiji”. Na jednom mestu okupili su se direktori i vlasnici kompanija sa projekta „100 najvecih u Srbiji’’ i brzorastućih kompanija u Srbiji koji su predstavili svoje potencijale i prepoznatljivost na tržištu. B2B susreti su prilika da kompanije predstave svoj rad i prepoznaju potencijalne partnere. Naš cilj je da se regionalno povežemo jer je to ključ dodatnog uspeha svih kompanija.\nKoji događaji predstoje u narednom priodu u okviru projekta „100 najvećih u Srbiji”?\nOno što predstoji u narednom periodu je promocija publikacije „100 najvecih u Srbiji’’, kao i realizacija svečanosti koja prati istu. Uz promociju publikacije nastavljamo i sa aktivnostima u vidu realizacije B2B susreta kako u Beogradu, tako i u ostalim gradovim širom Srbije.\nČemu teži projekat „100 najvećih u Srbiji” i koji je najviši cilj?


U sukobima sa DAEŠ-om ranjeno pet američkih vojnika\nNajmanje pet američkih vojnika povređeno je u sukobima sa borcima DAEŠ-a, objavio je glavnokomandujući američkih vojnih snaga u Avganistanu, general Džon Nikolson.\nMuškarac je u nemačkom mestu Rojtenlingen kod Štutgarta mačetom napao prolaznike i ubio jednu a ranio dve osobe, prenose nemački mediji.\nU napadu Kurda ranjeno 11 turskih vojnika\nJedanaest turskih vojnika je povređeno danas u napadu kurdskih militanata na vojni punkt na jugoistoku Turske, saopštili su turski bezbednosni izvori.\nIspovest sirijskog vojnika: Maštam da sinu dam očevo ime\nTokom pet godina ratovanja, pripadnici sirijskih oružanih snaga su doživeli mnogo toga — i radost zbog pobede, i tugu poraza. Bilo je podela unutar vojske, kada su neki vojnici zavedeni „obećanjima i novcem“ stranih političara dezertirali i prebegli u ilegalne naoružane formacije.\nNajmanje troje evropskih turista lakše je povređeno u napadu koji su na hotel „Bela vista” u egipatskom letovalištu u Hurgadi izvršili naoružani napadači, saopštila je danas policija i dodala da je tokom napada ubijen jedan od napadača, a drugi ranjen.\nLica koja su u napadu na regionalni centar Inlend za osobe sa invaliditetom u San Bernardinu u Kaliforniji ubili 14, ranili 17 osoba, a koja su potom ubijena u okršaju sa policijom, identifikovani su kao Sajed Rizvan Faruk i Tašfin Malik, saopštili su danas zvaničnici.\nLider Islamske države u bolnici u Iraku\nLider Islamske države Abu Bakr el Bagdadi je ranjen i nalazi se u bolnici u iračkoj provinciji Anbar.\nČetvoro mrtvih u pucnjavi u romskom kampu\nČetiri osobe su poginule, dok su još tri teško ranjene, od kojih dvojica policajaca, danas popodne u pucnjavi u romskom kampu na severu Francuske.\nU selu Prelaz u opštini Uroševac na Kosovu rano jutros dogodila se pucnjava u kojoj je jedan policajac teško ranio tri osobe.


Ivana Španović predložena za Februarsku nagradu | Skupština Grada Novog Sada\nIvana Španović predložena je za dobitnicu Februarske nagrade za 2016. godinu, jednoglasno je odlučeno na današnjoj sednici Komisije za obeležavanje praznika, dodelu priznanja i međugradsku saradnju u zemlji i inostranstvu. Kako je izjavila predsednica Komisije i zamenica predsednika Skupštine Grada Novog Sada Branka Bežanov, konačnu reč daće odbornici i odbornice Skupštine grada na svečanoj sednici, 26. januara. Pored golubice, dela vajara Andreja Vasiljevića, na današnjoj sednici predloženo je i da novačni deo Februarske nagrade iznosi 130 hiljada dinara.\n– Ivana Španović je najtrofejnija atletičarka u istoriji Srbije. Zahvaljujući Ivani Španović, Novi Sad i Atletski klub “Vojvodina” nalaze na atletskoj mapi sveta, a Ivana Španović uspešno predstavlja Srbiju – poručila je predsednica Komisije Branka Bežanov.\nOna se zahvalila i ostalim predloženim kandidatima, kao i inicijatorima kandidatura, “jer i oni doprinose boljem i uspešnijem Novom Sadu”.\n– Kako laureat može biti samo jedan, Komisija je jednoglasno donela odluku da predloži Ivanu Španović za dobitnicu Februarske nagrade za 2016. godinu – kazala je Bežanov, dodajući da veruje da će i svi odbornici i odbornice Skupštine Grada Novog Sada na svečanoj sednici jednoglasno podržati predlog da poznata atletičarka dobije Februarsku nagradu.\nInicijativu da visoko gradsko priznanje dobije Ivana Španović podneo je Atletski klub “Vojvodina”.\nIvana Španović rođena je u Zrenjaninu, 10. maja 1990. godine. Atletikom je počela da se bavi 1997. godine u Atletskom klubu “Proleter” iz Zrenjanina. Vrlo brzo dolazi do vrhunskih rezultata u disciplini skok u dalj. Članica AK “Vojvodina” postaje 2007. godine, kada uzima svoju prvu veliku medalju na prvenstvu sveta za mlađe juniorke. Sa trenerom Goranom Obradovićem počinje saradnju 2010. godine, koja traje i dalje, a od 2013. godine pa do danas osvaja osam uzastopnih medalja sa velikih takmičenja. Rekorderka je Srbije u skoku u dalj u svim uzrasnim kategorijama, kao i u disciplini 60 metara i petoboj. Samo prošle godine, Ivana Španović osvojila je srebro na Svetskom prvenstvu u dvorani, potom zlato na Evropskom prvenstvu, bronzu na Olimpijskim igrama u Riju, da bi godinu završila kao pobednica Dijamantske lige za 2016.


Kosovo ne miruje: Albanci spremaju korekciju granice sa Crnom Gorom – Borba\nŠef parlamentarne grupe Alijanse za budućnost Kosova Ahmet Isufi, rekao je da se komisije Prištine i Podgorice pripremaju da se bave korekcijom granice na terenu. Prema njegovim rečima, obje države su se dogovorile o korekciji granice, prenosi RTK.\n“Međudržavne komisije se pripremaju za teren i angažuju se kako bi ispravile moguće greške, tako da ovih dana očekujemo da komisija obavi svoj posao. To je posao profesionalnih komisija, koje znaju koliko dugo ovaj proces može trajati, ali važno je da postoji sporazum između dvije vlade i da se dogovore o korekciji graničnih linija”, kazao je Isufi.\nIsufi, kako je naveo, nakon finalizacije korekcije granice očekuje pozitivne reakcije građana.\nI predstavnici izvršne vlasti su rekli da su komisije spremne da izađu na teren i da se angažuju na tom poslu.\nPredsjednik Komisije za granično obilježavanje Špejtim Bulići, rekao je za “Zeri” da pitanje granice treba da rješava sama Vlada, jer to, kako je rekao, nije posao Komisije.\nProšlo je više od godinu dana od ratifikacije Sporazuma o demarkaciji sa Crnom Gorom u kosovskoj Skupštini, međutim, još nije napravljena korekcija granice sa Podgoricom, kao što je obećao premijer Ramuš Haradinaj.\nVeliki dan za Francusku, Makron pokazuje “evropsku vojsku”


Dodijeljene svečane nagrade na sajmu knjiga | Palelive.com\nPočetna Regija Višegrad Dodijeljene svečane nagrade na sajmu knjiga\nDodijeljene svečane nagrade na sajmu knjiga\nANDRIĆGRAD – Na Trgu Nikole Tesle u Andrićgradu završen je Prvi sajam knjiga, koji je počeo 27. juna, a na kojem je učestvovalo oko 40 izdavača iz Republike Srpske i Srbije.\nGlavno sajamsko priznanje – nagradu za izdavački poduhvat godine dobili su Zavod za udžbenike i nastavna sredstva Istočno Sarajevo za ediciju „Zlatna sova“ i Zavod za udžbenike Beograd za ediciju „Sabrana djela Branka Ćopića“.\nOdlukom žirija, u čijem su sastavu sastavu bili književnici Ranko Pavlović, Ranko Risojević i profesor Mile Bjelajac, dodijeljeno je specijalno priznanje Filmskom centru Srbije iz Beograda.\nPredsjednik žirija Ranko Pavlović objasnio je da je nagrada za izdavački poduhvat godine pripala Zavodu za udžbenike i nastavna sredstva Istočno Sarajevo zbog pokretanja konkursa za nagradu „Zlatna sova“ koja je podstakla mnoge pisce da se oglase novim djelima.\n„Nagrada koja je pripala Zavodu za udžbenike u Beogradu pripala je zbog edicije Branka Ćopića, čija su izdanja imala basnoslovne tiraže, a koga smo pomalo, neopravdano počeli zapostavljati“, istakao je Pavlović.\nOn je rekao da Sajam knjiga u Andrićgradu treba da traje i da se razvija da bi na najbolji način približili knjigu onome kome je namijenjena.\nDirektor Zavoda za udžbenike i nastavna sredstva Istočno Sarajevo Rade Ristović zahvalio je organizatorima, koji su prepoznali sve što radi Zavod, prvenstveno književno stvaralaštvo „Zlatna sova“, koja je utemeljena prije četiri godine.\nRistović je rekao da će Andrićgrad biti prepoznatljiv po Sajmu knjiga, koji će u narednom periodu imati svoje mjesto u ediciji svih Sajmova koji u regionu.\nUrednik Izdavačke djelatnosti Filmskog centra Srbije Miroljub Stojanović kaže da nisu očekivali nagradu i da mu je posebno drago što je njihov rad prepoznat i u drugim sredinama.\n„Zahvalni smo žiriju i organizatoru za nagradu koju smo osvojili, za koju smatramo da je svetska, a ne lokalna“, dodao je Stojanović.\nU okviru pratećeg programa Sajma knjiga u Andrićgradu, organizovan je naučni skup posvećen književnom stvaralaštvu Petra Kočića, a posebni programi posvećeni su dobitniku Velike književne nagrade Andrićevog instituta za životno djelo i nedavno objavljene „Tri poeme“ Matiji Bećkoviću, kao i dobitniku Velike književne nagrade Andrićevog instituta Vladimiru Kecmanoviću za roman „Osama“.\nVeliku pažnju posjetilaca privukla je i promocija knjige „Sećanja ćelijaša“ Eleuterija Fernandesa Ujdobroa i Maurisija Rosenkofa, o kojoj su govorili nekadašnji predsjednik Urugvaja Hose Muhika, ambasador Urugvaja u Poljskoj Pablo Šajner i direktor Andrićevog instituta Emir Kusturica.\nPosjetiocima sajma predstavljena je bogata izdavačka djelatnost Andrićevog instituta u okviru koga su održane promocije knjiga, tribina i okruglih stolova. U galeriji „Lubarda“ održana je izložba slika Miloša Šobajića, te izložba fotografija na otvorenom prostoru Andrićgrada, autora Aleksandar Radoš.\nPrvi sajam knjiga u Andrićgradu podržalo je Ministarstvo obrazovanja i kulture Republike Srpske i Ministarstvo kulture i informisanja Srbije, Predstavništvo Republike Srpske u Srbiji, a pokrovitelj je predsjednik Republike Srpske Milorad Dodik.\nOrganizator Sajma knjiga je Andrićgrad u saradnji sa Andrićevim institutom i Beogradskim sajmom.\nPrethodni članakLjetni dani kulture i sporta nastavljaju se sportskim takmičenjima\nNaredni članakPobjednik Savo Vlačić sa Han Pijeska


Najvažniji zadatak Fonda je pomoć ugroženima | Управа за сарадњу с дијаспором и Србима у региону\nHome>>>Vesti>>>Matica>>>Najvažniji zadatak Fonda je pomoć ugroženima\nNajvažniji zadatak Fonda je pomoć ugroženima\n8. avgust 2016.\tMatica, Vesti 37 Views\nOsamnaesta Skupština „Fonda dijaspora za maticu“ održana je 6. avgusta u Beogradu. Jedna od najvažnijih aktivnosti Fonda je humanitarni rad, a pošto se sredstva za humanitarne potrebe oporezuju po stopi od 20 odsto, upućen je apel nadležnim državnim organima da oslobode Fond plaćanja poreza i na taj način doprinesu širenju humanitarnih aktivnosti.\nFoto: FB/Zoran Jovanović\nNa sednici Skupštine Fonda dijaspora za maticu ocenjeno je da su potrebe za pružanjem humanitarne pomoći sve veće, a da su prihodi humanitarnih organizacija sve manji. To je zapažanje ovog udruženja koje je od svog osnivanja pre 17 godina do danas u humanitarne potrebe u zemlji uložilo više od pet miliona evra, piše u saopštenju Fonda.\nIzjava člana „Fonda Dijaspora za maticu“ Stanislava Gašparovskog za RTS\nSrpski dom – dom svih sunarodnika\nSkupština je formirala radnu grupu da izvrši pripreme za realizaciju odluke Sabora matice i rasejanja, od 5. avgusta 2000. godine, o Srpskom domu u Beogradu. U domu bi, pored drugih redovnih funkcija, ujedno bili i smešteni Biblioteka srpskog rasejanja, Fond dijaspora za maticu, Fondacija Sanja Milenković, i druga udruženja sličnih ciljeva. Srpski dom treba da bude institucija povezivanja i saradnje matice i rasejanja, stecište svih inicijativa za jačanje povezanosti srpskog nacionalnog bića na kulturnom, duhovnom i nacionalnom planu. Dom treba da bude samoodrživa institucija koja ujedno obezbeđuje i prihode za humanitarnu delatnost. Po oceni Skupštine, ovaj projekat može se uspešno realizovati u saradnji sa institucijama Vlade Republike Srbije i Skupštinom Grada Beograda. Ostvarivanje ove odluke Sabora se može povezati i sa rešavanjem problema nevraćenih sredstava Fondu i Fondaciji Sanja Milenković, na taj način što bi Srpski dom bio zajednički projekat matice i rasejanja, piše u saopštenju Fonda.\nSkupštini je, pored predstavnika rasejanja iz raznih delova sveta, prisustvovao lični izaslanik patrijarha, episkop toplički Arsenije koji je, pored ostalog, izrazio priznanje Fondu za dobru saradnju sa SPC, za pomoć izbeglicama i raseljenim licima, kao i za redovne isporuke osnovnih životnih namirnica narodnim kuhinjama na Kosovu i Metohiji.\nU saopštenju se navodi da od rezultata humanitarnog rada u proteklih godinu dana, kao najznačajniji su izdvojeni pomoć narodnim kuhinjama na Kosovu i Metohiji, svakog meseca u vrednosti od 100.000 dinara. Obezbeđeno je takođe i vozilo za decu sa posebnim potrebama u Varvarinu, u vrednosti od 10.000 evra. Pružena je pomoć Centru za kolektivni smeštaj raseljenih lica na Brezovici-Kosovo i Metohija, u vrednosti od 3000 evra. Fond je pomogao više humanitarnih i patriotskih udruženja, uključujući udruženje Jadovno, za redovna poklonička putovanja u mestima stradanja Srba na Velebitu i Pagu.\nPodvučen je značaj jačanja Fonda, kao trajne, humanitarne institucije srpskog naroda. To znači da će Fond, i ubuduće, u svoje humanitarne aktivnosti ulagati samo nove prihode, a da će sačuvati vrednost osnovne imovine u nesmanjenoj vrednosti. U vezi sa tim, upućen je poziv svima u rasejanju, da svojim prilozima i donacijama Fondu, pomažu rešavanje rastućih humanitarnih problema u matici.\nFond najavljuje da će nastaviti svoj humanitarni rad uz poštovanje utvrđenih kriterijuma i prioriteta, uvek vodeći računa da pomoć dobiju najugroženiji pojedinci i porodice. U tom smislu, ostaje kao prioritet pomaganje izbeglica i raseljenih lica, porodica sa troje i više maloletne dece, porodice invalida bez drugih prihoda.\nSkupština je odlučila da treću godinu za redom nastavi stalnu pomoć narodnim kuhinjama na Kosovu i Metohiji.\nUpravi Fonda data je obaveza da nastavi dosadašnje napore kako bi se značajna nevraćena sredstva Fonda, kao i sredstva Fondacije Sanja Mileković, za stipendiranje talenata iz matematike i tehničkih nauka, vratila i privela humanitarnim namenama. Jedinstveno je uverenje predstavnika dijaspore da problem nevraćenih sredstava Fondu i Fondaciji Sanja Milenković predstavlja ozbiljnu prepreku u otklanjanju nepoverenja između rasejanja i državnih organa. Sva sredstva Fonda dijaspora za maticu i Fondacije Sanja Milenković blokirana 2000. godine, kao i sredstva koja su nezakonito potrošena od strane državnih predstavnika u međuvremenu, treba vratiti ovim organizacijama jer su to sredstva građana Srbije koji, sticajem okolnosti, žive u inostranstvu i čija je želja da se njihovim sredstvima pruži pomoć matici, a ne da se njihove donacije uzurpiraju.\nUz ocenu da je nelogično i suprotno evropskim standardima da se sredstva za humanitarne potrebe oporezuju po stopi od 20 odsto, upućen je apel nadležnim državnim organima da oslobode Fonda plaćanja poreza i da na taj način doprinesu širenju humanitarnih aktivnosti. Istaknuto je da bi to doprinelo većoj spremnosti donatora iz rasejanja da i ubuduće pomažu humanitarne aktivnosti Fonda.\nSkupština je zauzela stav da se i ubuduće razvija saradnja sa državnim institucijama, lokalnom samoupravom i drugim humanitarnim organizacijama u realizaciji humanitarnih ciljeva. Pri svemu tome treba da ostane jedinstven prilaz humanitarnim potrebama i ciljevima očuvanja nacionalnog, kulturnog i duhovnog identiteta, celine srpskog naroda, uključujući srpski narod u Republici Srpskoj, Crnoj Gori, u regionu uopšte.\nSkupština je podržala predloge o osnivanju Memorijala žrtvama genocida protiv srpskog naroda u 20. veku i odobrila učešće predstavnika fonda u inicijativnom odboru Memorijala.\nUčesnici u raspravi su podvukli značaj volonterskog rada u Fondu dijaspora za maticu svih proteklih 17 godina i uputili poziv drugim svima drugima da doprinesu humanitarnoj delatnosti Fonda svojim dobrovoljnim radom i prilozima, u skladu sa svojim mogućnostima.\nIzraženo je priznanje i zahvalnost Ministarstvu spoljnih poslova Srbije što je, posle 15 godina, vratilo Fondaciji Sanja Milenković oko 30.000 evra koji se nalazio u depozitima diplomatskih i konzularnih predstavništava. Primljeno je to kao ohrabrenje da se može očekivati vraćanje preostalih, daleko većih, sredstava Fondacije Sanja Milenković i Fonda Dijaspora za maticu koji, ni posle 17 godina blokade, još uvek nisu vraćeni.\nSkupština je izabrala nove članove organa Fonda-Upravnog odbora, Nadzornog odbora, i Saveta. Za predsednika UO, ponovo je izabran dr. inž Miloje Milićević iz Berlina, a za predsednicu nadzornog odbora, dr Ljiljana Verner iz Hanovera.\nPrevious Dan sećanja na stradanje i progon Srba\nNext Vučić: dijaspora neće biti zaboravljena


Oblik | Artime kolekcija\nArtime - Wildcolor sat\n268,00kn 335,00 kn 20%\nArtime Wildcolor je sat iz kolekcije višestuko nagrađivanog dizajn studija Pedra Gomesa. Izrađen je od recikliranog materijala, u svrhu autorovog cilja stvaranja neraskidive veze dizajna, umjetnosti i ekologije pod parolom "Kupi jedan Artime, zasadi jedno stablo". Kao i ostali...\nArtime - Triangle sat\nArtime Triangle je sat iz kolekcije višestuko nagrađivanog dizajn studija Pedra Gomesa. Izrađen je od recikliranog materijala, u svrhu autorovog cilja stvaranja neraskidive veze dizajna, umjetnosti i ekologije pod parolom "Kupi jedan Artime, zasadi jedno stablo". Kao i ostali...\nArtime - Abstract sat\nArtime Abstract je sat iz kolekcije višestuko nagrađivanog dizajn studija Pedra Gomesa. Izrađen je od recikliranog materijala, u svrhu autorovog cilja stvaranja neraskidive veze dizajna, umjetnosti i ekologije pod parolom "Kupi jedan Artime, zasadi jedno stablo". Kao i...\nArtime - Forest sat\nArtime Forest je sat iz kolekcije višestuko nagrađivanog dizajn studija Pedra Gomesa. Izrađen je od recikliranog materijala, u svrhu autorovog cilja stvaranja neraskidive veze dizajna, umjetnosti i ekologije pod parolom "Kupi jedan Artime, zasadi jedno stablo". Kao i ostali...\nArtime - Sweetcolor sat\nArtime Sweetcolor je sat iz kolekcije višestuko nagrađivanog dizajn studija Pedra Gomesa. Izrađen je od recikliranog materijala, u svrhu autorovog cilja stvaranja neraskidive veze dizajna, umjetnosti i ekologije pod parolom "Kupi jedan Artime, zasadi jedno stablo". Kao i...\nOblik design shop donosi Vam odabrane dizajnerske proizvode.


Industrijska proizvodnja u Srbiji u porastu - Ekonomske Vesti\nIndustrijska proizvodnja u Srbiji u porastu\n28. apr. 2016 Andrija Matić 0 Comments industrija, industrijska proizvodnja, Republički zavod za statistiku, RZS\nRepublički zavod za statistiku saopštio je danas da industrijska proizvodnja u Srbiji u martu 2016. godine beleži rast od 8,8 odsto u poređenju sa istim mesecom prošle godine, dok je u odnosu na prosek iz 2015. godine veća za 9,5 odsto.\nU saopštenju se navodi da je industrijska proizvodnja u periodu januar–mart 2016. godine, u poređenju sa istim prošlogodišnjim periodom, veća za 10,5 odsto.\nPosmatrano po sektorima, u martu 2016. godine, u odnosu na isti mesec prethodne godine, registrovana su sledeća kretanja: sektor rudarstvo beleži rast od 16,6 odsto, sektor snabdevanje električnom energijom, gasom, parom i klimatizacija – rast od 16,6 odsto i sektor prerađivačka industrija rast od 5,9 odsto.\nPodaci o industrijskoj proizvodnji po namenskim grupama u martu 2016. godine, u odnosu na isti mesec prethodne godine, pokazuju da je došlo do rasta u proizvodnji: trajnih proizvoda za široku potrošnju (25,9 odsto), energije (15,3 odsto), intermedijarnih proizvoda, osim energije (10 odsto) i netrajnih proizvoda za široku potrošnju (4,6 odsto).\n← Povećan promet robe u trgovini na malo\nPokrivenost uvoza izvozom povećana na 77,6 odsto →\nKineske državne kompanije proizvode „sve u šesnaest“\n2. sep. 2016 Dragoljub Bečić 0\nCene robe i usluga u martu niže za 0,1 odsto\nPokrivenost uvoza izvozom povećana na 78 odsto


Prvo poluvreme je bilo dovoljno da se reši pitanje pobednika, jer je u tom delu igre domaći tim bio bolji i stekao prednost od 13 poena.\nGosti iz Španije pokušali su da se vrate u drugih 20 minuta, ali sve što su uspeli jeste da smanje razliku i ublaže poraz.\nUnikahi nije pomoglo ni to što je ubacila 13 trojki, od kojih je pet dao naš Nemanja Nedović.\nFenomenalnu partiju kod domaćina pružio je Riki Hikman koji je postigao 28 poena. Centar Dejan Musli dao je šest, a imao je i pet skokova.\nU sastavu koji sa klupe predvodi Đoan Plaza, najbolji je bio Nedović sa 26 poena, kao i šest asistencija, a bivši igrač Partizana Dragan Milosavljević ubacio je četiri.\nObe ekipe ostale su bez šansi za plasman u Top 8.


Vredne donacije koje će služiti gradjanima Niša i cele Srbije - JUGPRESS\nVredne donacije koje će služiti gradjanima Niša i cele Srbije\nPostavio: Jugpress 29 Juna, 2020\nZahvaljujući ambasadi SAD, ambasadoru Godfriju, kao i našim prijateljima iz Komande američke vojske za Evropu, naš grad Niš i Niški okrug u poslednjih godinu dana dobili su donacije u vrednosti od preko tri miliona dolara koje će značajno unaprediti naš zdravstveni sistem, pomoći uvodjenje brojnih dijagnostičkih metoda koje se do sada nisu radile ni u Nišu a mnoge se nisu radile ni u Srbiji, ali i obezbediti nove i bolje uslove osobama sa smetnajma u razvoju koje borave u ustanovi „Mara“, bolesnicima koji se leče u Specijalnoj psihijatrijskoj bolnici u Gornjoj Toponici kao i učenicima škole u Svrljigu, kaže profesor dr Dragan Milić, direktor Klinike za kardiohirurgiju KC Niš.\nOn je sa profesorom dr Bratislavom Tiodorovićem prisustvovao prijemu kod ambasadora SAD u Srbiji Entoni Godfria i njegove supruge Ane, povodom obeležavanja Dana nezavisnosti 4. jula.\nSumirajuci donacije koje su stigle Milić kaže da je zahvaljujuci njima rekonstruisana škola u Svrljigu, donacijaja je vredna 600 000 dolara.\nZavršen je tender i uskoro se očekuje početak gradjevinskih radova na rekonstrukciji zgrade u Specijalnoj psihijatrijskoj bolnici u Gornjoj Toponici i ta donacija je vredna 500 000 dolara. U narednih nekoliko meseci se očekuje raspisivanje tendera za kompletnu rekonstrukciju i izgradnju objekta ustanove Mara u Nišu gde borave osobe sa posebnim potrebama koje imaju smetnje u razvoju.\nVrednost radova je 600. 000 dolara i obuhvatiće dogradnju još jednog sprata i rekonstrukciju već postojećeg objekta.\n“Obezbedjivanje opreme i aparata za Kliniku za kardiohirurgiju KC Niš. Vrednost nabavljene opreme, koja je isporučena prošle godine i koja se već koristi u operacionim salama u kojima je operisano do sada više od 1000 bolesnika vredna je oko 500 000 dolara”, kaže dr Dragan Milić. “Nabavljena je i Real-Time PCR mašina i prateća opremaa za laboratoriju „Douglas Dold“ koja se nalazi u Klinici za kardiohirurgiju KC Niš. Na ovoj mašini tokom poslednjih meseci uradjeno je na hiljade analiza na prisustvo Covid-19 infekcije. Vrednost donacije je 100. 000 dolara a mašina je predata na korišćenje novembra meseca 2019.godine”, kaže Milić i dodaje\n” U toku je i nabavka najsavremenije opreme za genetska istraživanja za laboratoriju „John Frothingham“ koja će se nalaziti na Medicinskom fakultetu u Nišu i koja će biti svakako najopremljenija laboratorija na Balkanu. Jedna od najboljih u Evropi. Vrednost donacije sa pratećom opremom je oko 700 000 dolara. Laboratorija ce biti otvorena u septebru”.\n“Moćne i vredne donacije koje će služiti gradjanima Niša i cele Srbije”, zakljucuje dr Milić.


Slovenija: Umrla 51 osoba, 1.292 novozaražene - Svet - Dnevni list Danas\nPočetna » Svet » Slovenija: Umrla 51 osoba, 1.292 novozaražene\nSlovenija: Umrla 51 osoba, 1.292 novozaražene\nU Sloveniji su u poslednja 24 sata od 5.868 testiranih potvrđene 1.292 nove infekcije korona virusom, a od posledica KOVID-19 umrla je 51 obolela osoba, objavila je danas slovenačka vlada koja će u četvrtak odlučiti koje će epidemiološke mere ostaviti na snazi, a koje će možda popustiti.\n0Piše: Beta 01. decembra 2020. 12.35\nFoto: Pixabay/ Miran Kristof\nUkupan broj potvrđenih infekcija povećao se na 77.106, od toga je 20.140 aktivnih slučajeva, dok 14-dnevna incidencija iznosi 961, prenela je Hina.\nPrema poslednjim podacima ministarstva zdravlja, u bolnicama se od KOVID-19 leči 1.298 pacijenata, što je porast od 36 u odnosu na dan ranije. Na intenzivnoj nezi su 202 teže obolela pacijenta, pet više nego prethodnog dana.\nSa najnovijim smrtnim slučajevima od posledica KOVID-19 ukupan broj umrlih se povećao na 1.435.\nSlovenačka vlada će krajem nedelje u dogovoru s medicinskom strukom odlučivati o produženju mera na još nedelju dana, ali i o eventualnom ublažavanju pojedinih mera.\nLekari i epidemiolozi se još uvek dvoume oko ublažavanja mera, jer se broj novozaraženih ne smanjuje kako se očekivalo, a posebno zbog toga što je zdravstveni sistem preopterećen jer su hospitalizacije i dalje u porastu.\nPrvi uslov za ublažavanje nekih restriktivnih mera je da se broj novih dnevnih zaraza spusti na manje od hiljadu, a prošle nedelje je iznosio oko 1.400.\nEpidemiolozi navode da bi se eventualno prvo mogla ukinuti zabrana koja je izazvala najviše sporova, a to je ona o zabrani napuštanja opštine stanovanja, osim zbog posla i nekih drugih izuzetnih slučajeva.\nPrema tvrdnjama nekih epidemiologa, ona nema puno smisla jer u Sloveniji nema posebnog lokalnog žarišta zaraze nego je virus prisutan u populaciji, odnosno raspoređen skoro pravilno u svim delovima zemlje.\nGovori se i o mogućem popuštanju nekih mera koje bi omogućile više rekreacije, među njima i skijanje, pa bi žičarama i gondolama na skijalištima bio dozvoljen rad, posebno jer se krajem nedelje očekuje veća količina snega na svim skijalištima.\nbroj obolelih, Korona virusLjubljana\nOpasni sojevi požuruju Amerikance i Britance\nDupliran broj pregleda na virus korona u Zlatiborskom okrugu


Nedović srušio Baskoniju, povratak Jovića - Čivijaš Radio Šabac\nKošarkaši Panatinaikosa u 23. kolo Evrolige u “OAKA” dvorani savladali su Baskoniju sa 75:63.\nGrčki velikan je prekinuo seriju od pet poraza u elitnom takmičenju i sa učinkom 5-15 pretposlednji je na tabeli, dok je ekipa iz Baskije upisala treći vezan neuspeh i ima skor 7-14.\nPAO je u finišu prve četvrtine došao do ogromnih 16 poena prednosti (22:6) i dvocifreni plus više nije ispuštao. Domaći tim je maksimalnih 27 poena viška imao početkom poslednje deonice.\nNemanja Nedović je bio najefikasniji sa 16 poena (6/8 za dva, 1/5 za tri, 1/2 slobodna bacanja) uz po 4 skoka i asistencije za 23 minuta, Džeremi Evans je postigao 14, Okaro Vajt 12, a Stefan Jović je u debitantskoj utakmici zabeležio 6 poena (0/1 za dva, 2/2 za tri) uz po 3 skoka i asistencije.\nTrener gostiju Neven Spahija na raspolaganju je imao samo devetoricu košarkaša, a istakli su se Vejd Boldvin sa 16 poena i 8 asistencija i Rokas Giedraitis sa 12.\nPanatinaikos u sledećem kolu dočekuje Monako, a Baskonija na svom terenu igra sa Zenitom.


PETROVIĆ: KEDS ne poštuje ugovor iz 2009-te godine o oprostu duga za struju - Radio Goraždevac\nPETROVIĆ: KEDS ne poštuje ugovor iz 2009-te godine o oprostu duga za struju\nGrađani u srpskim sredinama na Kosovu i Metohiji su 2009-te godine, posle isključenja sa mreže, morali je da zaključe ugovor sa Kosovskom Elektroenergetskom Korporacijom o snabdevanju, čiji je garant bio UNMIK. Potpisivanjem sporazuma između KEK-a i KEDS-a, 12.aprila 2016-te godine započeta je poslednja primena za otpis javnog duga za utrošenu električnu energiju. Prema zakonu 170.000 potrošača imala je mogućnost da u roku od šest meseci potpiše ugovore.\nPored građana ugovore su morali da potpišu i predstavnici sela i naselja. Opštinska podkancelarija za zajednice u Goraždevcu je sa KEK-om potpisala sporazum po kojem se uz redovno izmirivanje računa, od tog dana pa u narednih dvanaest meseci poništava dug, koji je nastao u periodu od 1099-te do trenutka potpisivanja sporazuma 2009-te. Nova kompanija KEDS sada, po rečima šefa Opštinske podkancelarije Slobodana Petrovića, na mala vrata pokušava da zaključi nove ugovore sa srpskim stanovništvom.\n„KEDS u poslednjih godinu dana insistira na novom ugovoru, na novom oprostu duga po kojem ako dugujete dve hiljade evra, oni vam opraštaju sedamsto-osamsto. Ja sam lično za poštovanje ugovora iz 2009-te, koji mogu da dam na uvid svim gradjanima da vide sta smo potpisali“, kaže Petrović za radio Goraždevac\nPetrović kaže da je Podkancelarija za zajednice pokušala da institucionalno reši problem tako što se on sastao sa predstavnicima Elektrodistrubucije i međunarodne zajednice.\n„Imali smo jedan zvaničan sastanak sa direktorom KEDS-a na kome sam pozvao i predstavnike UNMIK-a, bila je prisutna šefica za region Peć-Prizren, gde smo razgovarali upravo oko ovog problema, jer su nekima došli računi po sedamsto-osamsto evra. Pitali smo ih o čemu se ovde radi? Onda nam je direktor KEDS-a objasnio da su to dugovi za četiri meseca iz 2009-te godine. Mislim da su to jako veliki računi i da je nemoguće da neko može da potroši po sedamsto -osamsto evra za četiri meseca. Verujem da je KEDS hteo bar na neki način da nadoknadi barem nešto od našeg starog duga, što po važećem ugovoru ne stoji“, kaže Petrović\nNeki gradjani već prihvataju nove račune koje im KEDS dostavlja, dok deo građana ne želi da plati nove iznose koji nisu predviđeni ugovorom iz 2009-te godine kaže Petrović.\n„Mnogi građani plaćaju taj stari dug. Valjda je KEDS bio slatkorečiv i ponudio u više mesecnih rada plaćanje tog duga. Na žalost, deo građana je prihvatio i bojim se za građane, među kojima sam i ja, koji nismo prihvatili nove uslove i hoćemo da ispoštujemo stari ugovor, koji smo potpisali 2009-te godine, da ćemo doći u neku nezavidnu situaciju i ostanemo nas desetak-dvadesetak porodica i imati baš velikih problema oko svega ovoga“, kaže Petrović.\nŠef Opštinske podkancelarije u Goraždevcu je još jednom apelovao na međunarodnu zajednicu da garantuje poštovanje ugovora iz 2009-te godine i zahvalio UNMIK-u na donaciji jednog vozila koje će kako je rekao najviše biti od koristi u svrhu povratka. Celokupan dug za struju koji se građanima na Kosovu otpisuje iznosi 360 miliona evra.


Albanci pod jednim krovom samo u EU? | Autonomija\nAlbanija je poslednja zemlja na Balkanu, koja je 1912. proglasila nezavisnost od Osmanlijskog carstva. Albanska država je osnovana, a da je pri tom veliki broj Albanaca nastavio da živi van nje\nNakon proglašenja nezavisnosti 2008. godine, san o ujedinjenju Kosova sa Albanijom, ponovo je „zaživeo“. Nacionalistički pokret „Samoopredeljenje“ treća je po jačini politička partija u kosovskom parlamentu. „Nacionalni savez Kosova sa Albanijom pravo je albanskog naroda koje se ne može osporiti“, kaže Glauk Konfuca, jedan od lidera „Samoopredeljenja“, osvrćući se na stogodišnjicu albanske nezavisnosti. Ovaj pokret zagovara organizovanje referenduma na kojem bi se građani Kosova izjasnili o ujedinjenju, ali im to do sada u parlamentu nije polazilo za rukom.\nDoduše, u toj ideji pokret „Samoopredeljenje“ nije usamljen. U Albaniji je letos osnovana partija „Crveno-crna alijansa“ sa sličnim ciljevima. Istovremeno, u susednim državama postoje oblasti naseljene albanskim stanovništvom. Pre svega u Makedoniji i Crnoj Gori, kao i na jugu Srbije, gde su nacionalističke aspiracije takođe uočljive. Crvene zastave sa dvoglavim crnim orlom, potvrđuju raspoloženje građana, koji spajanje sa Albanijom prizivaju još koliko danas – a ne sutra.\nJoš u vreme osnivanja Albanije, bilo je aktuelno pitanje odvajanja oblasti sa albanskim stanovništvom. Pobednici Prvog balkanskog rata, pre svega Srbija, Bugarska, Grčka i Crna Gora, delili su pre sto godina teritoriju Osmanlijskog carstva, a Albanci su 28. novembra 1912. godine u lučkom gradu Valona, proglasili nezavisnost. Istoričar Oliver Šmit smatra da je to bio povoljan istorijski trenutak: „Deklaracija o nezavisnosti Albanije nije bila rezultat dugoročnog planiranja albanskog nacionalnog pokreta“, kaže on.\nRaspad osmanlijskog carstva i činjenica da su srpske, crnogorske i grčke snage, veoma brzo napredovale u oblastima u kojima su živeli Albanci, uvelo je Austro-Ugarsku i Italiju u priču, tvrdi Šmit. Beč i Rim, bili su zabrinuti zbog srpskog savezništva sa Rusijom i mogućnosti da Srbija proširi teritoriju do Jadranskog mora, što bi narušilo „ravnotežu snaga u regionu“.\nIpak važno je, smatra Veton Ljaitfi, profesor međunarodnog prava u Makedoniji „da planovi o Velikoj Albaniji ne postoje na zvaničnom nivou, ni u Albaniji niti van nje“. Zvanično, navodi Ljatifi, postoji samo jedan plan, a to je plan o integraciji Balkana u Evropsku uniju. Drugim rečima, Albanci mogu da žive pod jednim krovom, ali samo u EU. U protivnom nove promene granica dovele bi do nekontrolisanog ishoda. Balkansko bure baruta moglo bi ponovo da eksplodira.\n(Vilma Filaj-Balvora/Jakov Leon, Deutsche Welle)


Vremenska prognoza :: Vrnjačka Banja :: VBanja.Com\nYou are here: Home / Aktuelno / Vremenska prognoza\nVrnjačka Banja je smeštena u centralnom delu Srbije, poseduje povoljne vremenske uslove za život i boravak u njoj, karakteriše je umereno – kontinentalna klima , koja je izmenjena lokalnim uslovima. Oko Vrnjačke Banje se nalaze planinska uzvišenja zahvaljujući kojima je zakolonjena i zašićena od jakih vetrova, pa je tako u njoj najveći broj dana u toku godine je bez vetrova. Vetroviti dani se zapažaju u februaru, ali i u martu i aprilu, u ostalim mesecima se na zapažaju vetroviti dani, dok se u toku letnjeg perioda na predveče u Vrnjačkoj Banji oseti blag i prijatan povetarac.\nSrednja godišnja temperatura u Vrnjačkoj Banji iznosi 10,3°C, temperature u toku proleća iznosi 10,5°C, u toku leta 20°C, u jesen 11,4°C, dok je u toku zime 0,8°C. Na osnovu čega možemo uvideti da je leto u Vrnjačkoj Banju umereno toplo, a zima umereno hladna. Prosečna vlažnost vazduha u Vrnjačkoj Banji iznosi 77,7%, smatra se da je najvlažniji mesec u toku godine decembar, a najsuvlji je avgust. Jutarnja vlažnost u banji je u velikom broju slučajeva veća od večernje vlažnosti vazduha. Takava situacija važi za većinu meseca, osim za maj, jun, jul i decembar. Prosečna oblačnost koja se beleži u banji je 55%, za najoblačniji mesec u toku godine važi januar, a za najvedriji mesec avgust. Što se jutarnje oblačnosti tiče ona je u svim mesecima veća od večernje, osim u junu mesecu. Vrnjačka Banja ima umerenu oblačnost. Najviša temperature vazduha je zabeležena 22. Jula 1939. godine, ona je iznosila 40,5°C,, a 11. februara 1929. godine je u Vrnjačkoj Banji zabeležena najniža temperatura –28,5°C. Najviše taloga pada u junu i oktobru, dok najmanje taloga pada u septembru, srednja godišnja količina atmosferskog taloga iznosi 779,2 mm. Najduže trajanje sunčevog sjaja je u julu i avgustu, a najmanje u decembru i januaru.\nPogodni vremenski uslovi čine Vrnjačku Banju idealnim mestom za posetu, može se slobodno reći da su oni koji žive u njoj pravi srećnici jer i sam banjski vazduh zdrav i lekovit. Pored toga ona se nalazi na veoma dobroj lokaciji , smeštena je između Goča i Zapadne Morave i pristupačna sa svih strana. Vremenski uslovi banje omogućuju svim njenim postiocima da nesmetano uživaju u sadržajima Vrnjačke Banje, bilo da su došli u nju da se leče ili zbog drugih potreba. Pogodni vremenski uslovi i klima Vrnjačku Banju svrstavaju među savršenim mestima za odmor i relaksaciju. Određena električna zbivanja u atmosferi deluju na organizam osetljivih osoba, izazivajući razne reakcije, nagle promene vremenskih uslova mogu da izazovu promene krvnog pritiska, otežano disanje, astmatične napade, migrenozne glavobolje… Hronični bolesnici najintenzivnije reaguju na dešavanja koja se zbivaju u atmosferi, pa je zato Vrnjačka Banja zbog svojih pogodnih vremenskih uslova izuzetno dobra za boravak ne samo bolesnih već I zdravih ljudi u njoj. Sa razvojem medicine i meteorologije razvila i posebna nauka biometeorologija, ona se u najvećoj meri bavi uticajem vremenskih prilika na zdravlje ljudi. Pa se u razvijenijim zemljama sveta javlja trend tj. potreba da se uz svakodnevnu prognozu vremena, daje i biometeorološki izveštaj o karakteristikama vremena i klime i njihov uticaj na zdravlje ljudi, takođe i lekarske preporuke. Za vreme perioda vremenskih promena, približavanja nepogode i jačanja vetra, u atmosferi se stvara veća količina pozitivnih jona, na šta reaguje naš organizam. Hiljadama godina čovek se prilagođavao i navikavao na miran ritam promena vremena i klime, u poslednjoj deceniji je došlo do veoma brzih klimatskih promena na koje organizam nije sposoban da se brzo prilagodi, te je život ili boravak u Vrnjačkoj Banji i te kako preporučljiv. Neki ljudi su osetljiviji na vremenske promene od drugih, ne zna se zašto je to tako. Posebnu grupu meteoropata čine hronični bolesnici kod kojih se intenzitet bolesti povećava usled vremenskih promena i ekstremnih vremenskih prilika, ljudi sa ovakvim problemima bi trebali što češće da posećuju Vrnjačku Banju.


23.01.2020 u 16:41\nPotvrđeni slučajevi koronavirusa u još tri zemlje\nHANOJ/SINGAPUR/RIJAD – Vlasti Vijetnama i Singapura su potvrdile da su u tim zemljama zabeleženi slučajevi novog koronavirusa od kojeg je preminulo 17 osoba u kineskom gradu Vuhan, dok je iz Saudijske Arabije stiže informacija i o prvoj oboleloj osobi na toj teritoriji. Ministar zdravlja Vijetnama je danas saopštio da su dva kineska državljana bila pozitivna na testiranju koronavirusa, ali da su u „dobrom stanju”. Kako se navodi, otac i sin koji su hospitalizovani 22. januara pošto su dobili simptome gripa, stigli su iz kineskog grada Vuhan u kojem je virus prvi put identifikovan, prenosi Rojters. Singapur je takođe danas potvrdio prvi slučaj novog koronavirusa na svojoj teritoriji. Kako navodi Ministarstvo zdravlja te zemlje, reč je o muškarcu (66) iz Kine koji je sa\nDok raste broj zaraženih koronavirusom u Kini i izvan nje, do zaštitnih maski je sve teže doći, pa se pojedini gradovi, poput Šangaja, suočavaju sa njihovom nestašicom. Hirurške maske su širom sveta široko rasprostranjen način zaštite od infekcija različitih vrsta, kao i od štetnih čestica iz zagađenog vazduha. Epidemiolozi su, međutim, skeptični kada je reč o njihovoj efikasnosti u sprečavanju zaraze, posebno kada je reč o virusima koji se prenose putem vazduha. Ipak, naučne studije pokazuju da one zaista mogu da spreče prenošenje virusa sa ruku do usta. Doktor Dejvid Karington, sa medicinskog fakulteta Sent Džordž univerziteta u Londonu, kaže za Bi-Bi-Si da obične hirurške maske nisu efikasne protiv virusa i bakterija koji se prenose vazdušnim putem, zato što su preširoke, odnosno\nKineski grad Vuhan u izolaciji zbog koronavirusa\nPEKING - U kineskom gradu Vuhanu, u kojem su zabeleženi prvi slučajevi novog korona virusa, biće zatvorene sve saobraćajne i transportne mreže, a građanima je savetovano da ne napuštaju grad, javili su državni mediji, prenosi Tanjug. Autobuski, podzemni, trajektni i međugradski saobraćaj biće obustavljen, a aerodrom i železnička stanica biće zatvoreni za sve putnike u odlasku od sutra, 23. januara, u 10 časova po lokalnom vremenu. Vlasti su zamolile građane da ne napuštaju grad bez preke potrebe, prenosi Rojters. Broj žrtava novog koronavirusa u Kini porastao je na 17, dok je broj obolelih porastao na 540, saopštili su danas zvaničnici. Virus se iz Vuhana proširio na druge kineske gradove, poput Pekinga, Šangaja, Makaa i Hongkonga, a slučajevi su potvrđeni i u SAD, na Tajvanu,\nPEKING - Broj zaraženih novim tipom korona virusa u Kini porastao je na 440, a devet ljudi je umrlo, saopštili su danas kineski zdravstveni zvaničnici. Zaraženi pacijenti identifikovani su u 13 kineskih provincija, izjavio je direktor Nacionalne zdravstvene komisije Li Bin, prenela je državna televizija SSTV. „Već je bilo prenošenja virusa sa čoveka na čoveka i infekcije medicinskih radnika. Dokazano je da se bolest prenosi preko respiratornog trakta i da postoji mogućnost mutacije virusa”, rekao je Li. Svih devet preminulih pacijenata je iz provincije Hubei gde je i najviše obolelih. Nadležni pozivaju građane da izbegavaju gužve i javna okupljanja, javlja AP. Slučajevi zaraze ovim virusom identifikovani su i van Kine, u Tajvanu, Filipinima, Tajlandu, Japanu, Južnoj Koreji, a


Poreska uprava RS: Obrađeni svi zahtjevi za isplatu doprinosa za mart – mojKontakt portal – Radio Televizija Kontakt\nPoreska uprava RS: Obrađeni svi zahtjevi za isplatu doprinosa za mart\nBy Jelena Đurović / 21. 05. 2020.\nPoreska uprava Republike Srpske saopštila je da su obrađeni svi zahtjevi za isplatu doprinosa za mart, te da su i dalje u toku prijave za isplatu minimalne plate i doprinosa za april.\n“Kada je u pitanju uplata poreza i doprinosa za mart 2020. godine poreskim obveznicima koji ispunjavaju uslove iz Uredbe, Poreska uprava je završila svoj dio posla i za taj mjesec obradila sve zahtjeve poreskih obveznika, tj. ukupno su obrađena 8.652 zahtjeva koja su se nalazila na pomenutim spiskovima i dostavljeni su Fondu solidarnosti za obnovu RS, koji vrši uplate”, saopšteno je iz Poreske uprave RS.\nDodaju da se vrši obrada zahtjeva za isplatu najniže plate i uplatu doprinosa na najnižu platu za april 2020. godine.\n“Uspjeli smo obraditi većinu do sada pristiglih zahtjeva poreskih obveznika, a koji se nalaze na pomenutim spiskovima koja dostavljaju nadležna ministarstva. Do sada smo za isplatu najniže plate za april 2020. godine obradili zahtjeve na iznos veći od pet miliona KM za oko 7.000 radnika i te podatke smo proslijedili Fondu solidarnosti koji već vrši isplate”, naglašavaju u Poreskoj upravi.\nPozvali su poreske obveznike koji ispunjavaju uslove iz Uredbe, a koji se tiču isplate najniže plate i doprinosa za april 2020. da što prije podnesu Poreskoj upravi RS pisanu izjavu sa zahtjevom na kojem će navesti i tekuće račune radnika, a sve kako bi što prije bile isplaćene plate za april 2020. godine za preostali broj obveznika koji još uvijek nisu podnijeli zahtjeve.\n“Tim apelom pokazujemo da imamo kapacitete da ovu obavezu realizujemo do kraja. Naime, i pored redovnih poslova koje rade zaposleni u Poreskoj upravi RS, obrađeno je na hiljade zahtjeva koji se tiču poreskih mjera za ublažavanje ekonomskih posljedica nastalih usljed pojave korona virusa”, ističu u Poreskoj upravi.\nMaske i rukavice u posebne korpe, projekat mladih Banjalučana za čistiji grad


Zašto je Evropska unija „impotentni posmatrač“ geopolitičke igre SAD, Rusije i Kine? — Radio Velkaton : Radio Velkaton\nRadio Velkaton > Izdvojeno > Zašto je Evropska unija „impotentni posmatrač“ geopolitičke igre SAD, Rusije i Kine?\nIzvor vijesti: krstarica.rs25. Avgusta. 2019. Izdvojeno, Svijet\nEvropski savjet za vanjske odnose, „prvi panevropski tink-tenk“, uz to i potpuno proevropski nastrojen, brutalno je realan u svom opisu minulih pet godina spoljne politike Evropske unije: ona je sve manje relevantna, sve manje aktivna, sve manje ujedinjena, i u „opasnosti je da postane bespomoćna igračka u borbi za premoć između Kine, Rusije i SAD“.\nKopredsjedavajući ovog savjeta, bivši švedski premijer i šef diplomatije Karl Bilt, u nedavnom autorskom tekstu u „Fajnenšel tajmsu“ odlazi i korak dalje u dijagnozi. Brisel je, navodi, samo „impotentni posmatrač“, a Evropa „rizikuje da postane irelevantna“ i puko „igralište“ triju potvrđenih svjetskih sila.\nMeđu glavnim uzrocima ovakvog stanja, ocijeniće Evropski savjet za spoljne odnose (ECFR) u studiji „Od igračke do igrača“, jeste činjenica da „spoljnopolitička mašinerija EU ostaje talac manjka konsenzusa među njenim članicama i opšteg protivljenja članica da se donošenje spoljnopolitičkih odluka prepusti Briselu“.\nPritom, navodi se dalje, „primamljivo rješenje“ u vidu odlučivanja kvalifikovanom većinom umesto jednoglasno, konsenzusom, u slučaju migrantskih kvota „pokazalo se kao kontraproduktivno jer su neke članice jednostavno odbile da sprovedu odluke EU, a ona se pokazala nemoćnom da ih natera da to učine“.\nIako oštre, ove ocjene su realne, smatra Miloš Ković, ukazujući na to da ECFR kao osnovni problem označava nejedinstvo među članicama EU. „Međutim, ako se suverenim državama, zarad veće efikasnosti EU, ne bi dozvolilo da donose svoje odluke, onda bi Unija izgubila i ono malo demokratskog kapaciteta koji još ima, a već se suočava s pobunom naroda u vidu takozvanih ’populističkih‘ pokreta“.\nIako je izuzetno pesimističan u ocjeni sadašnjeg uticaja EU u svjetu, Evropski savjet za spoljne poslove uveren je da ovakvo stanje nije neizbežno i da „Evropljani imaju moć da preuzmu svoju sudbinu u svoje ruke“, jer „zajedno imaju najveće jedinstveno tržište na svetu, više troše na odbranu od bilo koje druge sile osim od SAD, imaju najveći diplomatski korpus u svetu i najviše troše na razvoj“.\n„Takve ocjene nemaju mnogo dodira s političkom realnošću zato što polaze od pretpostavke da je Evropska unija suverena država, a ona to nije“, komentariše Dušan Dostanić i objašnjava da različite članice EU imaju i različite geopolitičke interese, kao, na primer, Nemačka i Poljska u pogledu saradnje s Rusijom odnosno SAD. „Otuda, nametanje jednog rešenja za sve članice teško da je ostvarivo“.


Interaktivna učionica i E-Smart Systems na Infofestu 2010 – Personal magazin\nU Budvi, od 26. septembra do 02. oktobra 2010. godine održava se Festival informatičkih dostignuća – Infofest 2010, na kome je, kao i prethodnih godina, jedan od izlagača i kompanija E-Smart…\nU Budvi, od 26. septembra do 02. oktobra 2010. godine održava se Festival informatičkih dostignuća – Infofest 2010, na kome je, kao i prethodnih godina, jedan od izlagača i kompanija E-Smart Systems. U skladu sa tradicijom nastupa, i prezentacijom novih i inovativnih IT rešenja, akcenat ovogodišnjeg nastupa je na: Microsoft MultiPoint server 2010 i međunarodnom projektu SESAME.\nPosetioci ovogodišnjeg Infofesta će se uveriti u mogućnosti Microsoft MultiPoint servera 2010 kroz korišćenje interaktivne učionice koja je instalirana u okviru izložbenog prostora. Više detalja o mogućnostima i prednostima ovog rešenja posetioci mogu saznati na prezentaciji koju će održati predstavnici kompanije ili kroz razgovor sa stručnim osobljem u samoj učionici.\nOsim interaktivne učinice, posetioci manifestacije mogu da čuju i detalje vezane za međunarodni projekat SESAME (Semantic Smart Metering Enablers for Energy Efficiency). Projekat SESAME je orijentisan na razvoj sistema odlučivanja baziranog na ontologijama, a posvećenog obezbeđenju višeg nivoa energetske efikasnosti uz održanje postojećeg kvaliteta ili unapređenje kvaliteta životnog okruženja. Kompanija E-Smart Systems na ovom projektu učestvuje od 2009. godine, zajedno sa partnerima iz Austrije i Rusije. Ako ste u Budvi, ne propustite priliku da testirate učionicu budućnosti ili da saznate kako ćete uz pomoć novih tehnologija napraviti uštedu u potrošnji energije.\nInteraktivna učionica i E-Smart Systems na Infofestu 2010 was last modified: September 30th, 2010 by Redakcija\nE Smart-SystemsINFOFEST 2010interaktivna učionicaMicrosoft MultiPoint server 2010SESAMESESAME projekat\nBenQ MX880UST projektor za učionice 21. veka